pdf_content: Lescha da meglieraziun dal chantun Grischun    915.100   Lescha da meglieraziun dal chantun Grischun  dals 05-04-1981 (versiun dals 01-01-2016)  acceptada dal pievel ils 5 d'avrigl 19811)  1. Prescripziuns generalas  Art.  1 Noziun ed intent 1 Meglieraziuns èn mesiras, ovras e construcziuns agriculas autas e bassas che han  l'intent  da  mantegnair  u  d'augmentar  la  productivitad  dal  terren,  da  facilitar  sia   cultivaziun  u  d'al  proteger  cunter  devastaziuns  u  destrucziuns  chaschunadas  d'eveniments da la natira.  Art.  2 Champ d'applicaziun 1 Questa lescha regla: a) l'arrundaziun dal terren agricul e forestal sco er las meglieraziuns generalas en   il senn da l'artitgel 12 alinea 2; b) las arrundaziuns dal terren agricul e forestal ch'èn vegnidas fatgas en il rom   dal regruppament total; c) las autras meglieraziuns communablas dal terren; d) interpresas singulas; e) las contribuziuns per meglieraziuns. 2 La lescha vegn applitgada per tut las immobiglias en il territori cumpiglià inclusiv   per ils dretgs reals ch'existan sin quellas.  Art.  3 Ambient 1 Cun realisar meglieraziuns èsi da tegnair quint adequatamain dals interess generals  da l'ambient, en spezial da la protecziun da la natira e dal mantegniment dal maletg  dal vitg e da la cuntrada.  1) M dals 30 da zercladur 1980, 169; PCG 1980/81, 205, (1. lectura); PCG 1980/81, 449, 456  (2. lectura)  * tabellas da las modificaziuns a la fin dal relasch   1     915.100    Art.  4 Preparaziun e realisaziun 1 Las vischnancas preparan las interpresas communablas. 2 La  realisaziun  d'interpresas  communablas  è  chaussa  dals  proprietaris  da  bains  immobigliars, da las vischnancas u d'autras persunas interessadas.  Art.  5 Territori cumpiglià 1 Il territori cumpiglià includa la totalitad dals bains immobigliars integrads en ina  interpresa da meglieraziun. 2 Quest  territori  sto  s'extender  per  regla  sur  in  territori  limità  natiralmain  u  economicamain ch'è adattà u che serva a l'utilisaziun agricula.  Art.  6 * Cumpetenza da determinar il territori cumpiglià 1 Il  territori  cumpiglià  vegn  determinà  da  l'uffizi  chantunal  cumpetent  en  enclegientscha  cun  las  suprastanzas  communalas.  Sch'i  na  dat  nagina  cunvegna,  decida il departament da l'intern e da l'economia publica. 2 Analogamain èsi d'agir tar midadas dal territori cumpiglià. Tar las meglieraziuns   che  vegnan  realisadas  d'ina  associaziun  entra  en  quest  cas  la  suprastanza  da  l'associaziun empè da la suprastanza communala. 3 Cunter  la  decisiun  dal  departament  pon  ins  far  recurs  tar  la  dretgira  administrativa. *  Art.  7 Instituziun responsabla 1 L'instituziun responsabla per la meglieraziun è – tar interpresas communablas –  l'associaziun che sa cumpona dals proprietaris da bains immobigliars  participads.  L'associaziun represchenta ina corporaziun da dretg public cun in'atgna persunalitad  giuridica. 2 En  ils  cas  menziunads  en  l'artitgel 17  pon  esser  l'instituziun  responsabla  d'ina  interpresa er la vischnanca ed il chantun.  Art.  8 Colliaziun cun interpresas existentas 1 La colliaziun cun ulteriuras interpresas sto  vegnir  permessa,  sche las  premissas  natiralas e tecnicas permettan quai. 2 Sch'i  na  dat  nagina  enclegientscha  davart  la  colliaziun,  decida  la  regenza  definitivamain.  Ella  fixescha  ina  indemnisaziun  adequata  per  las  prestaziuns  furnidas. *  Art.  9 Fundaziun e dissoluziun da l'associaziun 1 In'associaziun  survegn  persunalitad  giuridica  senza  inscripziun  en il  register  da  commerzi cun l'approvaziun dals statuts tras il departament cumpetent. 2 La dissoluziun da l'associaziun basegna l'approvaziun dal departament cumpetent.  2       915.100   3 Decisiuns dal departament èn suttamessas al recurs tar la regenza. Quella decida   definitivamain. *  Art.  10 Organs 1 Ils  organs  d'ina  associaziun èn la  radunanza da l'associaziun,  la  suprastanza da  l'associaziun, la cumissiun da stimaziun ed ils revisurs da quint.  Art.  11 * Surveglianza 1 L'autoritad  chantunala  cumpetenta  en  il  senn  da  las  disposiziuns  da  la  lescha  federala d'agricultura è la regenza, uschenavant che questa lescha na dispona betg  autramain. Las decisiuns da la regenza èn definitivas, sche las disposiziuns davart ils  fatgs da meglieraziun u sch'il dretg surordinà na prevesan nagins auters meds legals. 2 Las meglieraziuns che vegnan sustegnidas da la confederaziun e dal chantun èn  suttamessas – entant ch'ellas vegnan realisadas e suenter ch'ellas èn terminadas – a la   surveglianza da l'uffizi chantunal cumpetent. Cunter decisiuns da l'uffizi po vegnir  fatg recurs tar il departament e tar la regenza. La decisiun da la regenza è definitiva.   Resalvads restan auters meds legals tenor il dretg surordinà e tenor las disposiziuns  davart ils fatgs da meglieraziun.  2. Arrundaziun dal terren  2.1. EN GENERAL  Art.  12 Intent 1 L'arrundaziun dal terren serva: a) a l'utilisaziun raziunala dal terren en l'agricultura ed en la selvicultura; b) al  detretschament  d'utilisaziuns  en  il  rom dal  regruppament  total  tenor  la    lescha davart la planisaziun dal territori per il chantun Grischun;1)  c) a  las  mesiras  da  la  planisaziun  locala,  regiunala  e  naziunala,  sche  vias,   construcziuns  da  chanalisaziun  e  da  viafier  sco  er  autras  ovras  pregiuditgeschan l'utilisaziun agricula dal terren;  d) a la preparaziun per l'introducziun dal register funsil federal. 2 Arrundaziuns  dal  terren  duain  cumpigliar  ultra  da  l'arrundaziun  dals  bains  immobigliars e da las vias er ulteriuras meglieraziuns d'interess communabel ch'èn  necessarias per mantegnair u per augmentar la productivitad dal terren u per facilitar   sia cultivaziun u per repartir raziunalmain il possess nov (meglieraziun generala).  1) DG 801.100   3   http://www.gr-lex.gr.ch/data/801.100/rm   915.100    Art.  13 Relaziun cun la planisaziun dal territori 1 La planisaziun dal territori e l'arrundaziun dal terren ston vegnir accordadas ina cun  l'autra. 2 La planisaziun locala sto vegnir examinada en il decurs da l'arrundaziun dal terren  e sche pussaivel adattada. 3 Avant l'exposiziun da la nova repartiziun fin a sia vigur legala na dastga l'urden  d'utilisaziun betg vegnir midà.  2.2. PREPARAZIUN  Art.  14 Introducziun da la procedura 1 La  suprastanza communala  introducescha  sezza la  procedura  u sin  proposta  da  proprietaris da bains immobigliars interessads, d'organisaziuns agriculas u d'uffizis  chantunals cumpetents. 2 La  dumonda  sto  vegnir  inoltrada  dals  petents  en  scrit  e  sutsegnada,  e  quai  inditgond exactamain l'intent e la dimensiun. 3 La proposta da realisar in'arrundaziun dal terren sto vegnir fatga a la suprastanza  communala da quella vischnanca, en il territori da la quala sa chatta la gronda part   dal terren che sto vegnir integrà.  Art.  15 Planisaziun preliminara 1 Entaifer  il  termin  d'in  mais  dapi  l'inoltraziun  sto  la  suprastanza  communala  convocar  ils  petents  per  decider  davart  l'elavuraziun  e  davart  la  finanziaziun  preliminara d'in studi da planisaziun. 2 Il  studi  da  planisaziun  sto  vegnir  incumbensà  ad  in  spezialist,  e  quai  en  enclegientscha cun la vischnanca e cun l'uffizi chantunal cumpetent.  Art.  16 Radunanza da decisiun 1 Sch'ils documents necessaris èn avant maun, envida la suprastanza communala a la  radunanza da decisiun. 2 L'arrundaziun dal terren è concludida, sche la maioritad dals proprietaris da terren  participads  approvescha  l'interpresa,  e  quai  senza  resguardar  la  grondezza  da  la  surfatscha.  Art.  17 Ordinaziun e realisaziun d'uffizi 1 Sch'igl exista in interess public considerabel per l'arrundaziun dal terren, po quella  vegnir ordinada tras la radunanza communala, u – nua ch'ina tala n'ha betg lieu – tras  la votaziun a l'urna, en ils cas da l'artitgel 12 alinea 1 litera c er tras la regenza.  4       915.100   2 En cas d'ina ordinaziun d'uffizi po la realisaziun da l'arrundaziun dal terren vegnir   assegnada  ad  in'associaziun  dals  proprietaris  da  bains  immobigliars  u  a  la  vischnanca. Cas cuntrari po la radunanza che decida er incumbensar la vischnanca  da realisar l'arrundaziun dal terren, sche quai è d'interess public e sche la vischnanca  accepta l'incumbensa. 3 Sche la procedura vegn realisada d'ina autoritad, surpiglia quella ils dretgs e las  obligaziuns  che  vegnan  adgiuditgads  a  la  radunanza  da  l'associaziun  ed  a  la  suprastanza da l'associaziun.  Art.  18 * Contestaziun dal conclus e da l'ordinaziun 1 Il conclus da realisaziun e l'ordinaziun d'uffizi pon vegnir contestads cun in recurs   directamain  tar  la  dretgira  administrativa.  Il  recurs  sto  sa  drizzar  cunter  la  vischnanca  ch'è  responsabla  per  la  realisaziun u – en cas  da l'ordinaziun  tras  la   regenza – cunter il chantun.  Art.  19 Custs da preparaziun 1 Sch'ina arrundaziun dal terren vegn refusada da la radunanza che decida, surpiglian  las vischnancas ils custs da preparaziun.  2.3. REALISAZIUN  Art.  20 Scumond da regruppament 1 Suenter l'introducziun d'ina arrundaziun dal terren po l'instanza ch'è incumbensada  da la realisar concluder in scumond da regruppament per l'entir territori cumpiglià u  per parts da quel. Quest scumond sto vegnir publitgà en il fegl uffizial dal chantun  ed en la moda usitada al lieu. 2 Durant  il  scumond  da  regruppament  na  dastgan  –  senza  il  consentiment  da  l'autoritad che sto realisar l'arrundaziun – vegnir fatgas naginas midadas legalas u  effectivas  da  bains  immobigliars,  che  pudessan  pregiuditgar  u  engrevgiar  l'arrundaziun dal terren. 3 Las restricziuns dal dretg da disponer ston vegnir remartgadas en il register funsil.  Art.  21 Inventarisaziun dal possess vegl 1 En il territori cumpiglià vegn inventarisada la proprietad dals bains immobigliars e   preschentada en plans e registers.  Art.  22 Cumprova da proprietad 1 Proprietaris da bains immobigliars che n'èn betg inscrits en il register funsil ston  furnir la cumprova da proprietad ad agens custs.   5     915.100    2 La procedura d'acquist  tras giudida po vegnir fatga communablamain per tut ils  bains  immobigliars  che  n'èn  betg  inscrits  en  il  register  funsil,  sch'ils  documents  adattads èn avant maun. 3 Dispitas  che  pertutgan  il  possess  e  la  dimensiun  da  la  proprietad  dals  bains   immobigliars inclus ston vegnir renviadas a la giurisdicziun civila.  Art.  23 Valitaziun 1 La valitaziun dals  bains immobigliars  vegn  fatga  a norma da las pussaivladads   d'utilisaziun ch'èn dadas en il possess vegl. Resguardadas ston vegnir spezialmain la  productivitad, la posiziun e la qualitad dals bains immobigliars. 2 En la zona da construcziun stoi vegnir sa basà sin la valur commerziala che sto  vegnir eruida tenor ils princips d'expropriaziun. 3 Edifizis,  bostgs,  funtaunas,  viticulturas  e  sumegliantas  chaussas  ston  vegnir  valitads separadamain. 4 La valitaziun vegn fatga da la cumissiun da stimaziun.  Art.  24 Valitaziun lianta 1 Suenter la scadenza dal termin da recurs daventa la valitaziun da princip lianta per  ils participads e na po betg pli vegnir contestada a chaschun da la nova repartiziun.  Art.  25 Deducziun per stabiliments communabels 1 Per ils stabiliments communabels e per facilitar la nova repartiziun vegn fatga ina  deducziun  da  la  valur  dal  possess  vegl.  La  deducziun da  la  valur  na  vegn  betg  indemnisada.  Art.  26 Deducziun da valur per autras ovras publicas 1 Sch'ina  persuna  cun  dretg  d'expropriaziun  vul  construir  in'ovra  publica  en  il  territori cumpiglià e sch'ella n'è betg buna da cuvrir il basegn da terren tras ses dretg  sco commembra da l'interpresa, la po vegnir procurà terren cun agid d'ina deducziun  procentuala supplementara da la valur dal terren. 2 Per la deducziun supplementara sto l'interpresa vegnir indemnisada da la persuna  cun dretg d'expropriaziun tenor la valur commerziala. Las valurs respectivas vegnan   bunifitgadas als singuls proprietaris da bains immobigliars e scuntradas en il rom da  la repartiziun dals custs.  Art.  27 Procedura 1 La  pretensiun  da  cessiun  da  terren  sto  vegnir  fatga  valair  tar  il  departament  cumpetent visavi l'interpresa avant l'elavuraziun da la nova repartiziun. La regenza  envida  il  departament  da  prender  ina  posiziun  en  scrit  e  decida  alura  davart   l'admissibladad  da  la  mesira  correspundentamain  a  las  disposiziuns  dal  dretg  d'expropriaziun.  6       915.100   2 La  decisiun  davart  la  deducziun  supplementara  da  terren  e  davart  l'import  da  l'indemnisaziun è chaussa da la radunanza da l'associaziun. 3 Sch'i na resulta nagina cunvegnientscha davart l'indemnisaziun, vegn applitgada la  lescha chantunala d'expropriaziun confurm al senn. 4 Sche  la  vischnanca  è  purtadra  da  l'interpresa,  sto  vegnir  fatga  la  procedura  d'expropriaziun e da stimaziun tenor la lescha d'expropriaziun. 5 Las valurs reducidas e las incunvegnientschas ch'èn vegnidas chaschunadas d'ina  ovra publica en il senn da l'artitgel 26 alinea 1 ston vegnir fatgas valair dal pertutgà  visavi  la  persuna  respectiva  cun  dretg  d'expropriaziun,  e  quai  sin  la  via  da  la  procedura da stimaziun tenor la lescha d'expropriaziun.  Art.  28 Princips da la nova repartiziun 1 La nova repartiziun sto correspunder – cun excepziun da la deducziun per ovras  communablas – quantitativamain e qualitativamain al possess vegl, uschenavant che  quai sa lascha far resguardond las pretensiuns economicas e tecnicas. Cun la nova  repartiziun ston ins empruvar da cuntanscher las meglieraziuns da manaschi las pli   grondas pussaivlas. 2 La nova repartiziun sto vegnir concludida da la suprastanza da l'associaziun.  Art.  29 Excepziuns dal princip da la cumpensaziun reala 1 Sch'ina cumpensaziun reala cumpletta na sa lascha betg realisar e sch'il proprietari  pertutgà sto prender en cumpra ina repartiziun reducida, sto quella vegnir valitada  tenor la valur commerziala. 2 Analogamain èsi d'agir tar repartiziuns augmentadas.  Art.  30 Tractament dal terren da construcziun 1 Sch'ina arrundaziun dal terren cumpiglia er terren da construcziun, sto quel vegnir   tractà tenor ils princips d'in regruppament dal terren da construcziun en il senn da la  lescha chantunala davart la planisaziun dal territori1). Ils interess agriculs ston vegnir  resguardads tenor pussaivladad.  Art.  31 Barat 1 Il  barat  tranter  terren  da  construcziun  e  terren  cultivà  premetta  per  regla  il   consentiment dals proprietaris da bains immobigliars pertutgads e sto vegnir fatg per  las valurs commerzialas.  1) DG 801.100]]   7   http://www.gr-lex.gr.ch/data/801.100/rm   915.100    Art.  32 Rectificaziun dals dretgs reals limitads e dals dretgs persunals  prenotads  1 Cun rectifitgar ils dretgs reals limitads – en il rom da la nova repartiziun – sto   vegnir examinà consultond in spezialist dal register funsil, sch'els existan vinavant e   sch'els ston vegnir transferids correspundentamain sin ils novs bains immobigliars. Il   medem vala per la rectificaziun dals dretgs persunals prenotads. 2 Cun excepziun dals dretgs transferids u fundads da nov sco er dals dretgs da pegn  funsil daventan obsolets tut ils dretgs reals limitads dal possess vegl cun l'acquist da  proprietad vi da las parcellas repartidas da nov.  Art.  33 Repartiziun dals custs 1 Ils custs che na vegnan betg cuvrids da las contribuziuns ston vegnir repartids sin  ils proprietaris participads en proporziun dal niz ch'als resulta da l'interpresa. 2 Terzas  persunas  pon  medemamain  vegnir  obligadas  da  pajar  contribuziuns,  uschenavant ch'ellas han in avantatg spezial da l'interpresa. 3 Terzas persunas en il senn da l'alinea 2 han ils medems dretgs sco ils associads en il  rom da la procedura da repartiziun dals custs.  Art.  34 Mantegniment 1 Ils  stabiliments  communabels  ston  vegnir  mantegnids  professiunalmain  dals  participads.  Terzas  persunas  pon  vegnir  obligadas  da  pajar  contribuziuns  analogamain a l'artitgel 33 alineas 2 e 3. 2 Sch'il mantegniment professiunal na vegn betg ademplì, po la regenza ordinar las  mesiras substitutivas necessarias sin donn e cust dals purtaders. 3 Per regla duai la vischnanca surpigliar il mantegniment suenter la conclusiun da las  ovras  da  meglieraziun.  Sche  las  vias  servan  al  traffic  general,  è  la  vischnanca  obligada da surpigliar ellas e da las mantegnair. La cessiun a la vischnanca na vegn  betg indemnisada.  Art.  35 Repartiziun per la cultivaziun 1 L'entrada  en  possess  po  vegnir  disponida  dals  purtaders  per  l'entir  territori  cumpiglià u per parts da quel avant l'acquist da proprietad.  Art.  36 Acquist da proprietad 1 L'acquist da proprietad vegn fatg suenter l'entrada en vigur da la nova repartiziun  sin proposta dals purtaders tras in conclus da la regenza. Quest conclus è definitiv e  vegn publitgà en il fegl uffizial dal chantun. * 2 Dals bains immobigliars repartids da nov po vegnir disponì pir suenter l'acquist da  proprietad e suenter l'inscripziun en il register funsil.  8       915.100   2.4. PROTECZIUN GIURIDICA  Art.  37 Instanzas da meds legals 1 Las  instanzas  da  meds  legals  èn  las  cumissiuns  da  stimaziun  e  la  dretgira   administrativa chantunala.  Art.  38 Exposiziun publica 1 Las  disposiziuns  sco  er  ils  plans  ed  ils  registers  latiers  ston  vegnir  exponids   publicamain durant in termin da 30 dis, spezialmain: * a) * il  territori  cumpiglià  ed  il  register  dals  proprietaris  da  bains  immobigliars   participads; b) * il project d'exposiziun; c) ils plans, ils registers e la valitaziun dal possess vegl; d) la nova repartiziun; e) la repartiziun dals custs. 2 Las pretensiuns tenor litera a fin e ston vegnir communitgadas en il fegl uffizial dal  chantun ed en la moda usitada al lieu, munidas cun ina indicaziun dals meds legals,  als proprietaris da bains immobigliars pertutgads.  Art.  39 Procedura da protesta 1 Cunter tut las disposiziuns pon las persunas pertutgadas inoltrar a la cumissiun da  stimaziun ina protesta munida cun ina proposta ed ina motivaziun en scrit, e quai   durant il termin d'exposiziun respectivamain entaifer 30 dis dapi la consegna da la   disposiziun.  La  protesta  sto  vegnir  tramessa  immediatamain  a  l'autoritad  che  ha  relaschà la disposiziun per la consultaziun. Sin quai fa la cumissiun da stimaziun,  eventualmain ensemen cun ina inspecziun al lieu, ina tractativa a bucca, a la quala  las partidas pon preschentar anc ina giada lur puntgs da vista. * 2 La  cumissiun  da  stimaziun  emprova  da  reconciliar  las  partidas  a  la  buna  e  fa  propostas  d'enclegientscha.  Ils  resultats  da  questas  stentas  d'enclegientscha  ston  vegnir constatads en scrit e renconuschids da las partidas cun la suttascripziun. 3 En il rom da la procedura da protesta po l'autoritad che dispona confermar, abolir u  midar sia disposiziun senza autra motivaziun. 4 Avant l'aboliziun u la midada d'ina disposiziun ston vegnir tadladas las persunas  eventualmain  pertutgadas;  en cas da basegn  sto vegnir  fatga  ina nova procedura  d'exposiziun. 5 Sch'i  na  vegn  fatga  nagina  protesta,  daventan  las  disposiziuns  resp.  las  actas  exponidas liantas per ils singuls participads.   9     915.100    Art.  40 Decisiun davart protestas 1 Sch'i  na  vegn  cuntanschida  nagina  reconciliaziun,  relascha  la  cumissiun  da  stimaziun ina decisiun motivada en scrit che sto vegnir communitgada a las partidas  entaifer 30 dis dapi la tractativa a bucca. 2 La cumissiun da stimaziun po decider sezza en chaussa u la returnar a l'instanza   precedenta per in nov giudicament. Sch'ella decida sezza, ston vegnir envidadas las   persunas  pertutgadas  da  las  midadas  ed  ellas  ston  survegnir  la  pussaivladad  da  prender posiziun. 3 La cumissiun da stimaziun po consultar per sia decisiun il spezialist responsabel, e  per la redacziun in actuar expert da dretg.  Art.  41 Protestas cunter la valitaziun 1 Las protestas cunter la valitaziun vegnan medemamain tractadas e decididas da la  cumissiun da stimaziun, e quai applitgond confurm al senn ils artitgels 39 e 40.  Art.  42 Custs da la procedura da protesta 1 La procedura da protesta è da princip gratuita. Indemnisaziuns extrauffizialas na  vegnan garantidas naginas. 2 Il  protestader  po  vegnir  admonì  da  stuair  surpigliar  ils  custs  en  il  cas  d'in   cumportament entardant u da levsenn.  Art.  43 * Recurs 1 Cunter las decisiuns da la cumissiun da stimaziun pon tant ils proprietaris da bains  immobigliars pertutgads sco er ils purtaders da l'interpresa far recurs tar la dretgira   administrativa entaifer 30 dis dapi la consegna.  Art.  44 * Exclusiun da la procedura da protesta e da recurs * 1 La  procedura  da  protesta  e  da  recurs  tenor  ils  artitgels 39  ss.  na  vegn  betg  applitgada per protestas cunter il register dals proprietaris da bains immobigliars e  cunter il project d'exposiziun. * 2 Las  protestas  cunter  il  register  dals  proprietaris  da  bains  immobigliars  vegnan   giuditgadas dal departament cumpetent. 3 Cunter la decisiun da protesta po vegnir fatg recurs tar la dretgira administrativa. * 4 Las protestas cunter il project d'exposiziun sa drizzan tenor ils artitgels 44bis e ss.  2.5. APPROVAZIUN DAL PROJECT  Art.  44bis * Protesta 1 Cunter il project d'exposiziun poi vegnir fatg protesta en scrit tar il departament   cumpetent entaifer il termin d'exposiziun.  10       915.100   Art.  44ter * Legitimaziun da far protesta 1 Legitimà da far protesta è: a) tgi ch'è pertutgà dal project d'exposiziun e po far valair in interess degn da    vegnir protegì per abolir u midar quel; b) la vischnanca pertutgada; c) las organisaziuns naziunalas da protecziun da l'ambient, sche ed uschenavant    ch'ellas  han  er  il  dretg  da  far  recurs  da  dretg  administrativ  tar  il  tribunal  federal.  Art.  44quater * Tractament da las protestas ed approvaziun dal project 1 Il  departament  cumpetent  decida  davart  las  protestas  cunter  il  project  ed  approvescha il project d'exposiziun. El resguarda en quest connex ultra da l'intent da   meglieraziun tut las dumondas impurtantas, spezialmain ils interess da la planisaziun  dal  territori,  da  la  protecziun  da  la  natira  e  da  la  patria  e  da  la  protecziun  da  l'ambient. 2 L'approvaziun dal project vegn publitgada en il fegl uffizial dal chantun ed en la   moda usitada al lieu. 3 … *  Art.  44quinquies * Effect da l'approvaziun dal project 1 Suenter  l'entrada  en  vigur  da  l'approvaziun  dal  project  d'exposiziun  n'è  ina  permissiun da construcziun betg pli necessaria per ils edifizis, per ils stabiliments e   per  las  ulteriuras  mesiras  ch'èn  cuntegnids  en  quel;  l'approvaziun  dal  project  substituescha la permissiun da construcziun. 2 Las  midadas  visavi  il  project  d'exposiziun  approvà  ston  vegnir  approvadas  dal  departament  cumpetent  avant  l'execuziun  da  las  lavurs.  En  cas  da  midadas  mo  minimalas poi vegnir desistì da la procedura d'exposiziun.  3. Autras interpresas communablas  Art.  45 Noziun 1 Sco autras meglieraziuns communablas valan spezialmain: a) vias e sendas; b) telefericas; c) drenaschas; d) sauaziuns; e) provediments d'aua; f) provediments d'electricitad; g) meglieraziuns d'alps; h) lavurs per segirar u per reparar terren cultivà; i) edifizis agriculs communabels.   11     915.100    Art.  46 Dretg applitgabel 1 Las prescripziuns davart  l'arrundaziun dal terren vegnan applitgadas confurm al  senn  per  las  ulteriuras  interpresas  realisadas  entaifer  ed  ordaifer  la  procedura  d'arrundaziun dal terren.  4. Interpresas singulas  Art.  47 Noziun e dretg applitgabel 1 Interpresas  singulas  èn  per  regla  interpresas  che vegnan  realisadas  da persunas  privatas.  Da  quai  fan  part  spezialmain  sanaziuns  da  bains  e  da  stallas,   raziunalisaziuns d'edifizis e d'abitadis, stabiliments d'avertura per bains singuls sco  er per edifizis d'economia communabels privats. 2 Per las interpresas singulas valan las prescripziuns respectivas da la confederaziun.  5. Contribuziuns chantunalas  Art.  48 Dretg da survegnir contribuziuns 1 Las interpresas che vegnan sustegnidas da la confederaziun ston per regla er vegnir  sustegnidas dal chantun. 2 Las interpresas che na vegnan betg sustegnidas da la confederaziun na vegnan per   regla er betg sustegnidas dal chantun.  Art.  49 Import da las contribuziuns chantunalas 1 Il  chantun paja contribuziuns da fin maximalmain 40 pertschient dals custs cun  dretg da subvenziuns, ad arrundaziuns dal terren contribuziuns da fin maximalmain  50 pertschient. * 2 La regenza decida definitivamain davart l'import da la contribuziun. Ella po colliar  cundiziuns e pretensiuns cun las garanzias da contribuziun. *  Art.  50 Fond da meglieraziun 1 Per  realisar  meglieraziuns  difficilmain  finanziablas  vegn  endrizzà  in  fond  da  meglieraziun.  Dal  fond  da  meglieraziun  pon  ultra  da  quai  vegnir  pajadas  contribuziuns  per  ovras  cun  pitschens  custs,  er  sch'i  na  vegnan  betg  pajadas  contribuziuns ordinarias. 2 Il fond da meglieraziun po vegnir augmentà cun apports or dal quint administrativ   ordinari. 3 Il chantun tschainsescha il saldo dal fond confurm al martgà. *  Art.  50bis * …  12       915.100   Art.  51 Restituziun da contribuziuns 1 Tut  las  contribuziuns  ston  vegnir  restituidas,  sche  las  premissas  legalas  per  la  restituziun  da  las  contribuziuns  federalas  èn  ademplidas.  Quai  constat  particularmain, sche: a) bains  immobigliars  u  edifizis  e  stabiliments  vegnan  utilisads  per  in  auter   intent; b) bains immobigliars na vegnan betg cultivads u sche ovras vegnan mantegnidas   mo insuffizientamain; c) edifizis da construcziun auta vegnan alienads cun gudogn u restan vids per in   temp pli lung; d) las cundiziuns na vegnan betg ademplidas e las pretensiuns betg observadas. 2 Las  prescripziuns  da  la  legislaziun  federala  d'agricultura  vegnan  applitgadas  cumplementarmain.  Art.  52 Contribuziuns restituidas 1 La  part  da  las  contribuziuns  restituidas  che  na  vegn  betg  pretendida  da  la   confederaziun va en il fond da meglieraziun.  6. Disposiziuns finalas  Art.  53 Entrada en vigur 1 La regenza metta en vigur questa lescha suenter ch'ella è vegnida acceptada dal   pievel e suenter l'approvaziun tras il cussegl federal1).2)  Art.  54 Ordinaziun dal cussegl grond 1 Il  cussegl grond relascha in'ordinaziun executiva.3) El po autorisar la regenza da  relaschar las disposiziuns executivas.4)  Art.  55 Aboliziun dal dretg vertent 1 La lescha da meglieraziun dals 7 d'avrigl 19575) vegn abolida.  Art.  56 Dretg transitoric 1 Per meglieraziuns ch'èn gia concludidas il mument da l'entrada en vigur da questa  lescha vala il dretg vegl.  1) approvada dal cussegl federal ils 3 da zercladur 1981 2) messa en vigur cun CR dals 15 da zercladur 1981 per il 1. da fanadur 1981 3) DG 915.110 4) vesair art. 43 da l'ordinaziun executiva 5) vDG 1577 e midadas tenor register   13   http://www.gr-lex.gr.ch/data/915.110/rm   915.100    2 Il departament cumpetent po: a) declerar  per  applitgablas  tschertas  prescripziuns  dals  chapitels  I  fin  III  da   questa lescha; b) declerar  ils  chapitels  I  fin  III  da  questa  lescha  per  applitgabels  en  lur    cumplaina  dimensiun  per  meglieraziuns  ch'èn  vegnidas  concludidas  dals  proprietaris da bains immobigliars suenter ils 31 da december 1976.  3 Ils  statuts  da  las  interpresas  existentas  ston  vegnir  inoltrads  al  departament  da  l'intern e da l'economia publica per l'examinaziun,  e quai entaifer in onn suenter  l'entrada en vigur da questa lescha.  14       915.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-04-1981 01-07-1981 relasch emprima versiun - 06-06-1993 01-07-1993 Art. 38 al. 1, a) midada - 06-06-1993 01-07-1993 Art. 38 al. 1, b) midada - 06-06-1993 01-07-1993 Art. 44 revisiun totala - 06-06-1993 01-07-1993 Art. 44bis integraziun - 06-06-1993 01-07-1993 Art. 44ter integraziun - 06-06-1993 01-07-1993 Art. 44quater integraziun - 06-06-1993 01-07-1993 Art. 44quinquies integraziun - 15-08-1995 01-01-1996 Art. 6 revisiun totala 1995, 3412 20-10-1998 01-11-1998 Art. 50 al. 3 integraziun - 31-08-2006 01-01-2007 Art. 6 al. 3 midada 2006, 3328 31-08-2006 01-01-2007 Art. 8 al. 2 midada 2006, 3328 31-08-2006 01-01-2007 Art. 9 al. 3 integraziun 2006, 3329 31-08-2006 01-01-2007 Art. 11 revisiun totala 2006, 3329 31-08-2006 01-01-2007 Art. 18 revisiun totala 2006, 3329 31-08-2006 01-01-2007 Art. 36 al. 1 midada 2006, 3329 31-08-2006 01-01-2007 Art. 38 al. 1 midada 2006, 3329 31-08-2006 01-01-2007 Art. 39 al. 1 midada 2006, 3329 31-08-2006 01-01-2007 Art. 43 revisiun totala 2006, 3330 31-08-2006 01-01-2007 Art. 44 midada dal titel 2006, 3330 31-08-2006 01-01-2007 Art. 44 al. 1 midada 2006, 3330 31-08-2006 01-01-2007 Art. 44 al. 3 midada 2006, 3330 31-08-2006 01-01-2007 Art. 44quater al. 3 aboliziun 2006, 3330 18-04-2007 01-01-2008 Art. 49 al. 1 midada - 18-04-2007 01-01-2008 Art. 50bis aboliziun - 18-11-2014 01-01-2016 Art. 49 al. 2 midada 2014-031   15     915.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-04-1981 01-07-1981 emprima versiun - Art. 6 15-08-1995 01-01-1996 revisiun totala 1995, 3412 Art. 6 al. 3 31-08-2006 01-01-2007 midada 2006, 3328 Art. 8 al. 2 31-08-2006 01-01-2007 midada 2006, 3328 Art. 9 al. 3 31-08-2006 01-01-2007 integraziun 2006, 3329 Art. 11 31-08-2006 01-01-2007 revisiun totala 2006, 3329 Art. 18 31-08-2006 01-01-2007 revisiun totala 2006, 3329 Art. 36 al. 1 31-08-2006 01-01-2007 midada 2006, 3329 Art. 38 al. 1 31-08-2006 01-01-2007 midada 2006, 3329 Art. 38 al. 1, a) 06-06-1993 01-07-1993 midada - Art. 38 al. 1, b) 06-06-1993 01-07-1993 midada - Art. 39 al. 1 31-08-2006 01-01-2007 midada 2006, 3329 Art. 43 31-08-2006 01-01-2007 revisiun totala 2006, 3330 Art. 44 06-06-1993 01-07-1993 revisiun totala - Art. 44 31-08-2006 01-01-2007 midada dal titel 2006, 3330 Art. 44 al. 1 31-08-2006 01-01-2007 midada 2006, 3330 Art. 44 al. 3 31-08-2006 01-01-2007 midada 2006, 3330 Art. 44bis 06-06-1993 01-07-1993 integraziun - Art. 44ter 06-06-1993 01-07-1993 integraziun - Art. 44quater 06-06-1993 01-07-1993 integraziun - Art. 44quater al. 3 31-08-2006 01-01-2007 aboliziun 2006, 3330 Art. 44quinquies 06-06-1993 01-07-1993 integraziun - Art. 49 al. 1 18-04-2007 01-01-2008 midada - Art. 49 al. 2 18-11-2014 01-01-2016 midada 2014-031 Art. 50 al. 3 20-10-1998 01-11-1998 integraziun - Art. 50bis 18-04-2007 01-01-2008 aboliziun -  16     	1. Prescripziuns generalas 	Art. 1 Noziun ed intent 	Art. 2 Champ d'applicaziun 	Art. 3 Ambient 	Art. 4 Preparaziun e realisaziun 	Art. 5 Territori cumpiglià 	Art. 6 * Cumpetenza da determinar il territori cumpiglià 	Art. 7 Instituziun responsabla 	Art. 8 Colliaziun cun interpresas existentas 	Art. 9 Fundaziun e dissoluziun da l'associaziun 	Art. 10 Organs 	Art. 11 * Surveglianza  	2. Arrundaziun dal terren 	2.1. En general 	Art. 12 Intent 	Art. 13 Relaziun cun la planisaziun dal territori  	2.2. Preparaziun 	Art. 14 Introducziun da la procedura 	Art. 15 Planisaziun preliminara 	Art. 16 Radunanza da decisiun 	Art. 17 Ordinaziun e realisaziun d'uffizi 	Art. 18 * Contestaziun dal conclus e da l'ordinaziun 	Art. 19 Custs da preparaziun  	2.3. Realisaziun 	Art. 20 Scumond da regruppament 	Art. 21 Inventarisaziun dal possess vegl 	Art. 22 Cumprova da proprietad 	Art. 23 Valitaziun 	Art. 24 Valitaziun lianta 	Art. 25 Deducziun per stabiliments communabels 	Art. 26 Deducziun da valur per autras ovras publicas 	Art. 27 Procedura 	Art. 28 Princips da la nova repartiziun 	Art. 29 Excepziuns dal princip da la cumpensaziun reala 	Art. 30 Tractament dal terren da construcziun 	Art. 31 Barat 	Art. 32 Rectificaziun dals dretgs reals limitads e dals dretgs persunals prenotads 	Art. 33 Repartiziun dals custs 	Art. 34 Mantegniment 	Art. 35 Repartiziun per la cultivaziun 	Art. 36 Acquist da proprietad  	2.4. Protecziun giuridica 	Art. 37 Instanzas da meds legals 	Art. 38 Exposiziun publica 	Art. 39 Procedura da protesta 	Art. 40 Decisiun davart protestas 	Art. 41 Protestas cunter la valitaziun 	Art. 42 Custs da la procedura da protesta 	Art. 43 * Recurs 	Art. 44 * Exclusiun da la procedura da protesta e da recurs *  	2.5. Approvaziun dal project 	Art. 44bis * Protesta 	Art. 44ter * Legitimaziun da far protesta 	Art. 44quater * Tractament da las protestas ed approvaziun dal project 	Art. 44quinquies * Effect da l'approvaziun dal project   	3. Autras interpresas communablas 	Art. 45 Noziun 	Art. 46 Dretg applitgabel  	4. Interpresas singulas 	Art. 47 Noziun e dretg applitgabel  	5. Contribuziuns chantunalas 	Art. 48 Dretg da survegnir contribuziuns 	Art. 49 Import da las contribuziuns chantunalas 	Art. 50 Fond da meglieraziun 	Art. 50bis * … 	Art. 51 Restituziun da contribuziuns 	Art. 52 Contribuziuns restituidas  	6. Disposiziuns finalas 	Art. 53 Entrada en vigur 	Art. 54 Ordinaziun dal cussegl grond 	Art. 55 Aboliziun dal dretg vertent 	Art. 56 Dretg transitoric   		2018-06-06T03:09:51+0200 	"7001 Chur" 	"Gesetzessammlung Kanton Graubünden"


canton: gr

pdf_content: Ordinaziun executiva tar la lescha da meglieraziun dal chantun Grischun    915.110   Ordinaziun executiva tar la lescha da meglieraziun dal  chantun Grischun  dals 19-11-1980 (versiun dals 01-04-2007)  sa basond sin l'art. 54 da la lescha da meglieraziun dal chantun Grischun1)  relaschada dal cussegl grond ils 19 da november 19802)  1. Disposiziuns generalas  Art.  1 Uffizis chantunals cumpetents 1 Il  departament chantunal cumpetent è il departament da l'intern e da l'economia  publica3). 2 L'uffizi chantunal cumpetent è l'uffizi da meglieraziun e mesiraziun4). 3 L'uffizi chantunal da meglieraziun e mesiraziun5) relascha – suenter avair tadlà ils  ulteriurs uffizis participads – las directivas administrativas e tecnicas necessarias.  Art.  2 Orientaziun da l'uffizi da meglieraziun e mesiraziun 1 Il  president  da  l'associaziun  respectivamain  il  president  communal  communitgescha  a  temp  las  radunanzas  da  l'associaziun  e  las  sesidas  da  la   suprastanza a l'uffizi chantunal da meglieraziun e mesiraziun6) ed agiunscha la glista  da tractandas.  1) DG 915.100 2) M dals 30 da zercladur 1980, 169; PCG 1980/81, 205, (1. lectura); PCG 1980/81, 449, 456,   511 (2. lectura) 3) ussa departament d'economia publica e fatgs socials 4) ussa uffizi d'agricultura e da geoinfurmaziun 5) ussa uffizi d'agricultura e da geoinfurmaziun 6) ussa uffizi d'agricultura e da geoinfurmaziun  * tabellas da las modificaziuns a la fin dal relasch   1   http://www.gr-lex.gr.ch/data/915.100/rm   915.110    Art.  3 Remartga 1 La participaziun ad ina interpresa da meglieraziun sto vegnir remartgada – cun ils   dretgs e las obligaziuns che resultan da quella – immediatamain suenter il conclus da   realisaziun ed inditgond l'interpresa, en il register funsil. 2 La remartga vegn ordinada d'uffizi da l'uffizi cumpetent. 3 A l'uffizi dal register funsil ston vegnir inoltrads il plan dal territori cumpiglià sco   er la glista dals proprietaris da bains immobigliars e quella dals bains immobigliars.  Art.  4 Andament 1 Las arrundaziuns dal terren en il  senn da l'artitgel 2 litera a e b da la lescha da  meglieraziun2) han per regla il suandant andament: a) determinaziun dal territori cumpiglià b) studi da planisaziun c) conclus da realisaziun d) project general e) scleriment da las relaziuns da proprietad existentas f) valitaziun g) nova repartiziun h) termaziun i) acquist da proprietad k) repartiziun dals custs l) schliaziun da l'interpresa  Art.  5 Territori cumpiglià 1 Il  territori  cumpiglià  vegn  designà  tras  in  plan  sco  er  tras  in  register  dals   proprietaris da bains immobigliars. 2 Il register sto vegnir actualisà permanentamain.  Art.  6 Cumpetenza fin a la fundaziun 1 Fin a la fundaziun d'ina associaziun agescha la suprastanza communala.  Art.  7 Premissa per la schliaziun 1 La schliaziun d'ina associaziun sto vegnir concludida, sche l'intent è cuntanschì,  sch'il mantegniment è segirà, sche sia facultad è liquidada confurmamain a l'intent e  sch'il rendaquint final è vegnì fatg. 2 La suprastanza da l'associaziun fixescha en il  fegl  uffizial  dal chantun in ultim  termin da 20 dis per annunziar eventualas pretensiuns.  2) DG 915.100  2    http://www.gr-lex.gr.ch/data/915.100/rm    915.110   Art.  8 Manar la contabilitad 1 Il  purtader  da  l'interpresa  è  obligà  da  manar  la  contabilitad  en  urden.  L'uffizi  chantunal  da  meglieraziun  e  mesiraziun1) po  dar  las  instrucziuns  necessarias  als  organs incumbensads da manar la contabilitad per in urden cunvegnent e survesaivel  dal quint e dal deposit dals mussaments. 2 L'associaziun sto trametter senza vegnir intimada il quint annual ed in exemplar dal  rapport da revisiun a l'uffizi chantunal da meglieraziun e mesiraziun, e quai entaifer   3 mais suenter la fin da l'onn da gestiun.  Art.  9 Statuts 1 Ils statuts reglan l'organisaziun da l'associaziun e las cumpetenzas da ses organs.  Art.  10 Radunanza da l'associaziun 1 La radunanza da l'associaziun a) decida davart ils statuts; b) elegia – cun excepziun dal parsura da la cumissiun da stimaziun – ils organs    ed als relascha; c) permetta il credit global sin fundament dal project general ed eventuals credits   posteriurs; d) approvescha il rapport da la suprastanza da l'associaziun ed il quint; e) approvescha ils princips per la repartiziun dals custs.  Art.  11 Dretg da votar 1 Mintga commember ha il dretg da votar e dispona mo d'ina vusch. 2 Las societads da persunas e las persunas giuridicas dal dretg privat e public han  medemamain il dretg da votar ed ina vusch. 3 Ils  cumproprietaris  han ensemen ina  vusch.  Els  designeschan  in  represchentant  communabel. La medema regulaziun vala er per ils proprietaris communabels. 4 Las parts da cumproprietad  da persunas ch'èn  er  proprietarias sulettas da bains  immobigliars en il territori cumpiglià, na vegnan betg prendidas en consideraziun a  la radunanza da decisiun.  La totalitad dals cumproprietaris  restants dispona d'ina   vusch.  Art.  12 Represchentanza 1 Ils  commembers  ch'èn  impedids  da  cumparair  persunalmain  pon  sa  laschar  represchentar d'ina persuna abla d'agir, la dond il plainpudair en scrit. La medema   persuna  na  po  betg  dar  giu  dapli  che  duas  vuschs.  Exceptads  da  quai  èn  ils   represchentants legals tenor il dretg civil.  1) ussa uffizi d'agricultura e da geoinfurmaziun   3     915.110    Art.  13 Deliberaziun da la radunanza da l'associaziun 1 Uschenavant ch'i n'è betg previs auter en la lescha1) u en ils statuts, deliberescha la  radunanza da l'associaziun sias decisiuns cun la maioritad da las vuschs valaivlas  dadas. Sin proposta d'in tschintgavel dals preschents po vegnir decidida ina votaziun  per scrutini. 2 Avant  las  votaziuns  sto  vegnir  sclerì  –  cun  agid  dal  register  cumpilà  per  la  convocaziun – il dretg da votar dals preschents.  Art.  14 Suprastanza da l'associaziun 1 La suprastanza da l'associaziun a) maina l'interpresa; b) elegia il spezialist responsabel; c) prepara las fatschentas da la radunanza da l'associaziun, convochescha quella   e realisescha sias decisiuns; d) maina la contabilitad; e) represchenta l'associaziun vers anora sco er davant autoritads e dretgiras; f) decida davart permissiuns en connex cun il scumond da regruppament; g) propona a  l'uffizi  chantunal da meglieraziun  e  mesiraziun2) midadas  vi  dal   territori cumpiglià; h) sclerescha il possess vegl ensemen cun il spezialist responsabel e cun l'uffizi    dal register funsil; i) fixescha  il  supplement  da  la  valur  commerziala  per  repartiziuns   supplementaras e reducidas; k) fixescha l'import da la deducziun generala; l) fa la nova repartiziun e dispona las eventualas midadas; m) propona a la  radunanza da l'associaziun  ils princips  per  la repartiziun dals   custs; n) dispona l'entrada en possess; o) regla il mantegniment. 2 La  suprastanza  da  l'associaziun  decida  davart  tut  las  fatschentas  che  n'èn  betg  vegnidas surdadas ad in auter organ.  Art.  15 Cumissiun da stimaziun 1 La cumissiun da stimaziun a) fa la valitaziun; b) fixescha  ils  princips  per  la  repartiziun  dals  custs  da  construcziun  e  da   mantegniment, sch'ils participads na pon betg s'accordar da quai; c) fa la repartiziun dals custs; d) maina las tractativas da reconciliaziun e tira las decisiuns da protesta; e) nominescha in protocollist.  1) DG 915.100 2) ussa uffizi d'agricultura e da geoinfurmaziun  4    http://www.gr-lex.gr.ch/data/915.100/rm    915.110   Art.  16 Nominaziun da la cumissiun da stimaziun 1 Il parsura da la cumissiun da stimaziun vegn numnà dal departament da l'intern e  da l'economia publica, ils ulteriurs dus commembers sco er ils dus substituts da la   radunanza da l'associaziun. 2 Ils  proprietaris  da  bains  immobigliars  participads  a  l'arrundaziun  dal  terren  e  persunas che stattan en ina relaziun d'exclusiun cun quests proprietaris en il senn da  la lescha da vischnancas, na dastgan betg far part da la cumissiun da stimaziun. *  Art.  17 * Revisurs da quint 1 Ils revisurs da quint controllan la contabilitad da la suprastanza da l'associaziun e  fan in rapport en scrit per la radunanza da l'associaziun. Tranter ils revisiuns da quint  ed  ils  commembers  da  l'associaziun  valan  confurm  al  senn  las  disposiziuns  d'incumpatibilitad da la lescha da vischnancas1).  2. Arrundaziuns dal terren  2.1. PREPARAZIUN  Art.  18 * Convocaziun da la radunanza da decisiun 1 La convocaziun dals proprietaris da bains immobigliars participads tenor il register   sto vegnir fatga il pli tard 30 dis avant la radunanza da decisiun, e quai tras ina brev  recumandada  u  tras  in  incumbensà  cunter  quittanza.  En  l'invit  ston  vegnir   communitgadas la glista da tractandas sco er las prescripziuns davart la decisiun ed  il  dretg  da  votar.  Spezialmain  èsi  da  render  attent  ils  proprietaris  da  bains  immobigliars – renviond a l'artitgel 703 alinea 1 CCS2) – che sch'intgin na fa betg  part da la decisiun vala sia absenza sco vusch approvanta.  Art.  19 * Exposiziun dal register da votar, di da referenza 1 Per la decisiun da realisaziun èn decisivas las relaziuns da proprietad che existan il   di  da l'emprima publicaziun da l'exposiziun dal register  da votar.  Il  register  dals   proprietaris da bains immobigliars pertutgads (register da votar) sto vegnir exponì   publicamain  en  la  vischnanca,  e  quai  durant  30  dis  en  la  moda  usitada  al  lieu.  Rectificaziuns vi dal register sto il manader dal register funsil far avant la radunanza  da decisiun.  1) DG 175.050 2) CS 210   5   http://db.clex.ch/link/Bund/210/rm http://www.gr-lex.gr.ch/data/175.050/rm   915.110    Art.  20 * Exposiziun dal studi da planisaziun 1 Per orientaziun sto il studi da planisaziun vegnir exponì per l'invista durant 30 dis   en quella vischnanca, sin il territori da la quala sa chatta la part la pli gronda da  l'interpresa.  Art.  21 Presidi da la radunanza da decisiun 1 Il president da quella vischnanca, sin il territori da la quala sa chatta la part la pli  gronda  dal  territori  cumpiglià,  presidiescha  la  radunanza  da  decisiun;  l'actuar   respectiv scriva il protocol.  Art.  22 Statuts ed elecziuns 1 Sche la radunanza ha approvà la realisaziun, sto ella 1. discutar ed approvar ils statuts; 2. far las elecziuns necessarias, numnadamain:  a) l'elecziun dal president da l'associaziun, b) l'elecziun da 2 fin 6 commembers da la suprastanza che, sco il president   da l'associaziun, na ston betg esser commembers, c) l'elecziun  da  2  commembers  e  da  2  substituts  da  la  cumissiun  da   stimaziun, d) l'elecziun da 2 revisurs da quint e d'in substitut.  2 La suprastanza da l'associaziun sa constituescha dal rest sezza.  Art.  23 Communicaziun dal conclus da realisaziun 1 Il  president  communal  sto  communitgar  en  scrit  a  l'uffizi  chantunal  da  meglieraziun e mesiraziun1) ed a la suprastanza da l'associaziun che la decisiun saja  vegnida prendida, e quai cun consegnar ils protocols da las radunanzas ed ils statuts. 2 Suenter che l'associaziun è vegnida fundada surpiglia sia suprastanza la gestiun.  2.2. REALISAZIUN  Art.  24 Tolerar las lavurs necessarias 1 Ils  proprietaris  da  bains  immobigliars  ston  tolerar,  a  partir  da  la  decisiun  da  realisaziun,  tut  las  lavurs  ch'èn  necessarias  per  l'arrundaziun  dal  terren  sin  lur  territori.  1) ussa uffizi d'agricultura e da geoinfurmaziun  6       915.110   Art.  25 Communicaziun dals uffizis dal register funsil 1 Suenter la decisiun da realisaziun ston ils uffizis dal register funsil communitgar   constantamain a l'instanza incumbensada cun la realisaziun: a) las midadas da maun fin a la terminaziun da l'interpresa; b) la constituziun da servituts e da grevezzas funsilas fin a l'acquist da proprietad   vi dals bains immobigliars furmads da nov. 2 Il tractament en il register funsil dastga vegnir fatg pir suenter il consentiment da   l'instanza surmenziunada.  Art.  26 Inventarisaziun dal possess vegl 1 Uschenavant  ch'il  register  funsil  federal  n'è  betg  introducì,  vegn  fixà,  cun  la  publicaziun uffiziala, in termin da 30 dis per annunziar tut las relaziuns giuridicas  che n'èn betg inscrittas en il senn da l'artitgel 22 da la lescha da meglieraziun1). En  questa publicaziun sto vegnir  integrada la remartga che annunzias posteriuras na  vegnan betg pli inscrittas.  Art.  27 Dispitas davart il possess vegl 1 Las  dispitas  davart  il  possess  vegl  renviadas  a  la  giurisdicziun  civila  vegnan  liquidadas  en  il  senn  da  las  disposiziuns  executivas  chantunalas  tar  l'ordinaziun  federala concernent il register funsil2).  Art.  28 Giavischs dals proprietaris da bains immobigliars 1 Ils  proprietaris  da  bains  immobigliars  ston  survegnir  a  temp  la  pussaivladad  d'exprimer giavischs areguard la nova repartiziun.  Art.  29 Extracts da las actas d'exposiziun 1 Als proprietaris da bains immobigliars participads ston vegnir tramess, cun mintga  avis davart in'exposiziun, er ils extracts essenzials da las actas d'exposiziun.  Art.  30 Mantegniment 1 Il  mantegniment dals edifizis e dals stabiliments communabels sto vegnir ordinà  tenor princips simpels, e quai per regla per l'entir territori cumpiglià.  Art.  31 Princips per la repartiziun dals custs 1 Per la repartiziun dals custs èn decisivas en emprima lingia l'avertura meglierada,  la sminuziun dal dumber da parcellas e la furma dal bain immobigliar.  1) DG 915.100 2) DG 217.100   7   http://www.gr-lex.gr.ch/data/217.100/rm http://www.gr-lex.gr.ch/data/915.100/rm   915.110    2 Sch'i na vegn betg prendì in conclus davart ils princips per la repartiziun dals custs  restants e dals custs da mantegniment,  fixescha la cumissiun da stimaziun quests  princips e suenter la repartiziun dals custs.  Art.  32 Pajaments parzials 1 Al  cumenzament  da  l'interpresa  ston  ils  commembers  prestar  annualmain  pajaments parzials. La suprastanza fixescha lur import. 2 Ils pajaments parzials vegnan fixads tenor ils probabels custs restants e daventan  pajabels il mument da la facturaziun. 3 Tar midadas da maun en il territori cumpiglià vegnan ils pajaments parzials ch'èn   gia vegnids prestads quintads vitiers al nov proprietari dal bain immobigliar.  Art.  33 Termaziun e mesiraziun 1 Suenter l'entrada en vigur da la nova repartiziun vegn termà il possess nov. Alura  sto la vischnanca instradar la mesiraziun funsila.  Art.  34 Custs da l'uffizi dal register funsil 1 Ils  custs  per  ils  acts  da  l'uffizi  dal  register  funsil  van  sin  donn  e  cust  da  la   vischnanca. I n'è betg permess d'incassar taxas.  Art.  35 Protocollaziun 1 Per  far  il  protocol  en  la  procedura  da  protesta  è  responsabel  il  parsura  da  la   cumissiun da stimaziun. El po consultar in actuar.  Art.  36 Scolaziun dals commembers da la cumissiun da stimaziun 1 Il  chantun  prepara  ils  commembers  da  la  cumissiun  da  stimaziun  per  lur  incumbensa. Ils commembers èn obligads da frequentar ils curs organisads per quest  intent.  3. Contribuziuns chantunalas  Art.  37 Annunzia per il subvenziunament 1 Las dumondas da contribuziun sco er il project general cumplettà cun il rapport e  cun il preventiv ston vegnir inoltrads en scrit a l'uffizi cumpetent.  8       915.110   Art.  38 Acceptaziun da las cundiziuns da contribuziun 1 Entaifer  2 mais  dapi la garanzia  da contribuziun tras la confederaziun e  tras  il  chantun sto consegnar il petent a l'uffizi  cumpetent  ina decleraziun en scrit ch'el   acceptia las contribuziuns garantidas sco er las cundiziuns e pretensiuns che vegnan  premessas per il pajament da las contribuziuns.  Art.  39 Cumenzament da las lavurs da construcziun 1 Las lavurs cun dretg da contribuziun dastgan vegnir cumenzadas pir, cur che l'uffizi  chantunal cumpetent dat liber l'ovra per la realisaziun tenor il dretg da subvenziuns.  Art.  40 Surveglianza dal mantegniment 1 L'uffizi chantunal cumpetent surveglia il mantegniment da las meglieraziuns e la  cultivaziun  dals  bains  immobigliars  meglierads  e  fa  annualmain  in  rapport  a  la   regenza. 2 Sche  las  persunas  responsablas  n'adempleschan  betg  lur  obligaziuns,  dat  el  las  ordinaziuns necessarias. 3 Sch'er  questas  ordinaziuns  na  procuran  betg  per  in  mantegniment  adequat,  ordinescha la regenza – suenter avair tadlà las persunas responsablas – las mesiras  substitutivas necessarias, e quai sin donn e cust dals pertutgads.  Art.  41 Utilisaziun per in auter intent 1 Il departament da l'intern e da l'economia publica1) permetta las utilisaziuns per in  auter intent ch'èn admissiblas en il rom dal dretg federal e fixescha l'import da las   contribuziuns che ston vegnir restituidas. 2 Ils donns ch'èn vegnids chaschunads da l'utilisaziun per in auter intent vi d'edifizis   e vi da stabiliments communabels ston vegnir indemnisads. 3 Ils  uffizis  dal  register  funsil  annunzian  a  l'uffizi  chantunal  da  meglieraziun  e   mesiraziun2) tut  las  midadas  da  maun  da  bains  immobigliars,  tar  ils  quals  è  menziunada l'obligaziun da restituziun tar in'alienaziun cun gudogn.  Art.  41a * …  1) ussa departament d'economia publica e fatgs socials 2) ussa uffizi d'agricultura e da geoinfurmaziun   9     915.110    4. Disposiziuns finalas  Art.  42 Entrada en vigur, aboliziun dal dretg vertent 1 Questa  ordinaziun  entra  en  vigur  ensemen  cun  la  lescha  da  meglieraziun  dal  chantun Grischun1).  Il  medem mument  vegn  abolida l'ordinaziun  executiva tar  la  lescha da meglieraziun dals 28 da november 1956.  Art.  43 Disposiziuns executivas 1 La regenza relascha las disposiziuns executivas necessarias.2)  1) messa en vigur cun CR dals 15 da zercladur 1981 per il 1. da fanadur 1981 2) betg anc relaschadas  10       915.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-11-1980 01-07-1981 relasch emprima versiun - 31-08-2006 01-01-2007 Art. 18 revisiun totala 2006, 5023 31-08-2006 01-01-2007 Art. 19 revisiun totala 2006, 5023 31-08-2006 01-01-2007 Art. 20 revisiun totala 2006, 5023 31-08-2006 01-01-2007 Art. 41a aboliziun 2006, 5023 06-12-2006 01-04-2007 Art. 16 al. 2 midada 2007, 1029 06-12-2006 01-04-2007 Art. 17 revisiun totala 2007, 1029   11     915.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-11-1980 01-07-1981 emprima versiun - Art. 16 al. 2 06-12-2006 01-04-2007 midada 2007, 1029 Art. 17 06-12-2006 01-04-2007 revisiun totala 2007, 1029 Art. 18 31-08-2006 01-01-2007 revisiun totala 2006, 5023 Art. 19 31-08-2006 01-01-2007 revisiun totala 2006, 5023 Art. 20 31-08-2006 01-01-2007 revisiun totala 2006, 5023 Art. 41a 31-08-2006 01-01-2007 aboliziun 2006, 5023  12     	1. Disposiziuns generalas 	Art. 1 Uffizis chantunals cumpetents 	Art. 2 Orientaziun da l'uffizi da meglieraziun e mesiraziun 	Art. 3 Remartga 	Art. 4 Andament 	Art. 5 Territori cumpiglià 	Art. 6 Cumpetenza fin a la fundaziun 	Art. 7 Premissa per la schliaziun 	Art. 8 Manar la contabilitad 	Art. 9 Statuts 	Art. 10 Radunanza da l'associaziun 	Art. 11 Dretg da votar 	Art. 12 Represchentanza 	Art. 13 Deliberaziun da la radunanza da l'associaziun 	Art. 14 Suprastanza da l'associaziun 	Art. 15 Cumissiun da stimaziun 	Art. 16 Nominaziun da la cumissiun da stimaziun 	Art. 17 * Revisurs da quint  	2. Arrundaziuns dal terren 	2.1. Preparaziun 	Art. 18 * Convocaziun da la radunanza da decisiun 	Art. 19 * Exposiziun dal register da votar, di da referenza 	Art. 20 * Exposiziun dal studi da planisaziun 	Art. 21 Presidi da la radunanza da decisiun 	Art. 22 Statuts ed elecziuns 	Art. 23 Communicaziun dal conclus da realisaziun  	2.2. Realisaziun 	Art. 24 Tolerar las lavurs necessarias 	Art. 25 Communicaziun dals uffizis dal register funsil 	Art. 26 Inventarisaziun dal possess vegl 	Art. 27 Dispitas davart il possess vegl 	Art. 28 Giavischs dals proprietaris da bains immobigliars 	Art. 29 Extracts da las actas d'exposiziun 	Art. 30 Mantegniment 	Art. 31 Princips per la repartiziun dals custs 	Art. 32 Pajaments parzials 	Art. 33 Termaziun e mesiraziun 	Art. 34 Custs da l'uffizi dal register funsil 	Art. 35 Protocollaziun 	Art. 36 Scolaziun dals commembers da la cumissiun da stimaziun   	3. Contribuziuns chantunalas 	Art. 37 Annunzia per il subvenziunament 	Art. 38 Acceptaziun da las cundiziuns da contribuziun 	Art. 39 Cumenzament da las lavurs da construcziun 	Art. 40 Surveglianza dal mantegniment 	Art. 41 Utilisaziun per in auter intent 	Art. 41a * …  	4. Disposiziuns finalas 	Art. 42 Entrada en vigur, aboliziun dal dretg vertent 	Art. 43 Disposiziuns executivas   		2018-06-06T01:20:52+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 18

type: revisiun totala

element: Art. 19

element: Art. 20

element: Art. 41a

type: aboliziun

element: Art. 16 al. 2

type: midada

element: Art. 17


pdf_content: Disposiziuns executivas tar la lescha da meglieraziun dal chantun Grischun    915.120   Disposiziuns executivas tar la lescha da meglieraziun dal  chantun Grischun  dals 25-11-2003 (versiun dals 01-01-2016)  sa basond sin l'art. 43 da l'ordinaziun executiva tar la lescha da meglieraziun dals  19 da november 19801)  relaschada da la regenza ils 25 da november 2003  1. Contribuziuns d'investiziun a meglieraziuns  1.1. PAJAMENTS DA CONTRIBUZIUNS A MESIRAS  COMMUNABLAS2)  Art.  1 Decisiun da princip 1 La regenza po prender ina decisiun da princip sa basond sin ina disposiziun da  princip da l'uffizi federal u sin ina cunvegna da prestaziun tar ina meglieraziun. 2 Ella  garantescha  là  ils  pajaments  da  contribuziuns  tenor  il  princip  e  decida  definitivamain davart la participaziun maximala dal chantun.  Art.  2 Cumpetenza 1 En  il  rom da  la  decisiun  da  princip  prendida  da  la  regenza  è  il  departament   cumpetent per l'execuziun e per las garanzias da las contribuziuns per las singulas   etappas da meglieraziuns, e quai independentamain da l'import da las contribuziuns. 2 El collia cundiziuns e pretensiuns a las garanzias da contribuziun.  Art.  3 * …  1) DG 915.110 2) CS 913.1, art. 11  * tabellas da las modificaziuns a la fin dal relasch   1   http://www.gr-lex.gr.ch/data/915.110/rm http://db.clex.ch/link/Bund/913.1/rm   915.120    Art.  3a * Termin anticipà per cumenzar cun las lavurs da construcziun 1 Sche la decisiun davart la garanzia da contribuziuns – per reparar donns da malaura  u per exequir lavurs preparatoricas che vegnan fatgas en connex cun auters projects   da construcziun surordinads – na po excepziunalmain betg vegnir prendida ordavant,  po vegnir permess in termin anticipà per cumenzar cun las lavurs da construcziun. 2 Quai decida l'instanza ch'è cumpetenta per garantir la contribuziun.  1.2. PAJAMENTS DA CONTRIBUZIUNS A MESIRAS DA  MANASCHIS SINGULS1)  Art.  4 Cumpetenza 1 Il  departament decida, sin fundament dals imports da contribuziun pauschalisads  per  edifizis  agriculs  e  per  edifizis  agriculs  da  construcziun  auta  orientads  ad  in  project, sch'in project vegn sustegnì u betg. 2 El è cumpetent  per  l'execuziun  e  per  las  garanzias  da contribuziun per edifizis   agriculs  e per edifizis  agriculs da construcziun auta,  e quai independentamain da  l'import  da  las  contribuziuns,  sch'i  vegnan  concedidas  mo  las  contribuziuns  chantunalas premissas tenor l'artitgel 20 da l'ordinaziun davart las meglieraziuns da  structura2). 3 Davart in eventual import libramain disponibel fin al stgalim suprem previs per la  concessiun  da  contribuziuns  dal  chantun3) da  30  pertschient  po  il  departament  disponer mo en il rom da las DEtLFC4).  2. Fond da meglieraziun  Art.  5 Ovras simplas 1 Sco ovras simplas en il senn da la lescha da meglieraziun valan spezialmain: a) mesiras per proteger il terren productiv u construcziuns autas agriculas cunter   devastaziun u cunter destrucziun tras eveniments da la natira; b) reparaziun  u  reconstrucziun  da  cultira  sco  er  d'edifizis  e  da  stabiliments   agriculs devastads u destruids tras eveniments da la natira; c) edifizis, construcziuns autas e stabiliments agriculs; d) mesiras per mantegnair la productivitad potenziala; e) mesiras per levgiar la cultivaziun; f) procuraziun  da  la  basa  e  retschertgas  en  connex  cun  meglieraziuns  da   structura.  1) CS 913.1, art. 2 2) CS 913.1 3) DG 915.100, art. 49 4) DG 710.110  2    http://www.gr-lex.gr.ch/data/710.110/rm http://www.gr-lex.gr.ch/data/915.100/rm http://db.clex.ch/link/Bund/913.1/rm http://db.clex.ch/link/Bund/913.1/rm    915.120   Art.  6 Persunas cun dretg da contribuziuns 1 Contribuziuns pon vegnir pajadas a persunas natiralas e giuridicas.  Art.  7 Premissas per survegnir contribuziuns 1 Las  contribuziuns  vegnan  pajadas  per  regla  mo  ad  ovras,  per  las  qualas  n'èn  vegnidas pajadas naginas contribuziuns ordinarias.  Art.  8 Import da las contribuziuns 1 La contribuziun importa per regla maximalmain 50 pertschient dals custs. 2 En  cas  excepziunals  motivads  po  vegnir  pajada  ina  contribuziun  da  fin  100  pertschient dals custs. 3 Las  contribuziuns  vegnan  fixadas  da  la  regenza  resguardond  las  relaziuns  economicas da la petenta u dal petent.  Art.  9 Dumonda 1 La  dumonda  da contribuziun sto  vegnir  inoltrada  avant  il  cumenzament  da las  lavurs cun ils documents necessaris a l'uffizi d'agricultura e da geoinfurmaziun. * 2 Per lavurs gia exequidas na vegnan pajadas naginas contribuziuns.  Art.  10 Pajament 1 Contribuziuns  garantidas  vegnan  pajadas  suenter  la  finiziun  da  las  lavurs.  Tar  lavurs a lung termin pon vegnir fatgs pajaments parzials.  3. Ulteriuras disposiziuns *  Art.  10a * Indrizs dal traffic betg motorisà 1 Adattaziuns e transfurmaziuns d'indrizs dal traffic betg motorisà che vegnan fatgas  en  il  rom da  projects  da  meglieraziun  communabels,  pon  vegnir  realisadas  cun  l'approvaziun dal project d'exposiziun.  4. Disposiziuns finalas *  Art.  11 Entrada en vigur 1 Questas disposiziuns executivas entran en vigur il 1. da schaner 2004.   3     915.120    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 25-11-2003 01-01-2004 relasch emprima versiun - 24-10-2006 01-01-2007 Art. 9 al. 1 midada 2006, 4303 27-10-2009 01-11-2009 Art. 3a integraziun - 27-10-2009 01-11-2009 Titel 3. integraziun - 27-10-2009 01-11-2009 Art. 10a integraziun - 27-10-2009 01-11-2009 Titel 4. midada - 30-06-2015 01-01-2016 Art. 3 aboliziun 2015-021  4       915.120   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 25-11-2003 01-01-2004 emprima versiun - Art. 3 30-06-2015 01-01-2016 aboliziun 2015-021 Art. 3a 27-10-2009 01-11-2009 integraziun - Art. 9 al. 1 24-10-2006 01-01-2007 midada 2006, 4303 Titel 3. 27-10-2009 01-11-2009 integraziun - Art. 10a 27-10-2009 01-11-2009 integraziun - Titel 4. 27-10-2009 01-11-2009 midada -   5    	1. Contribuziuns d'investiziun a meglieraziuns 	1.1. Pajaments da contribuziuns a mesiras communablas2) 	Art. 1 Decisiun da princip 	Art. 2 Cumpetenza 	Art. 3 * … 	Art. 3a * Termin anticipà per cumenzar cun las lavurs da construcziun  	1.2. Pajaments da contribuziuns a mesiras da manaschis singuls1) 	Art. 4 Cumpetenza   	2. Fond da meglieraziun 	Art. 5 Ovras simplas 	Art. 6 Persunas cun dretg da contribuziuns 	Art. 7 Premissas per survegnir contribuziuns 	Art. 8 Import da las contribuziuns 	Art. 9 Dumonda 	Art. 10 Pajament  	3. Ulteriuras disposiziuns * 	Art. 10a * Indrizs dal traffic betg motorisà  	4. Disposiziuns finalas * 	Art. 11 Entrada en vigur   		2018-06-06T04:00:37+0200 	"7001 Chur" 	"Gesetzessammlung Kanton Graubünden"

element: Art. 9 al. 1

element: Art. 3a

type: integraziun

element: Titel 3.

element: Art. 10a

element: Titel 4.

element: Art. 3


pdf_content: Reglament davart la premiaziun chantunala dal chaschiel d'alp    917.200   Reglament davart la premiaziun chantunala dal chaschiel  d'alp  dals 24-06-2003 (versiun dals 01-03-2018)  sa basond sin l'art. 24 da la lescha chantunala d'agricultura1)  relaschada da la regenza ils 24 da zercladur 2003  Art.  1 Intent 1 La premiaziun dal chaschiel d'alp ha l'intent da promover la qualitad. Ultra da quai   duai ella esser ina plattafurma per la furmaziun supplementara professiunala da las  signunas e dals signuns d'alp.  Art.  2 Surveglianza 1 La surveglianza davart la premiaziun è chaussa da la direcziun dal Plantahof. *  Art.  3 Organisaziun 1 Per la realisaziun e per l'organisaziun è cumpetent il post spezialisà per economia  d'alp al Plantahof. *  Art.  4 Dretg da participaziun 1 Admessas a la premiaziun èn tut las chascharias d'alp en il chantun Grischun che  possedan ina permissiun da producziun da la confederaziun. L'origin dals chaschiels  sto esser cumprovada. 2 La participaziun è voluntara e sto vegnir annunziada ordavant. Il post spezialisà po  dumandar ina controlla da fabricaziun.  Art.  5 Taxaders 1 Per giuditgar ils chaschiels vegnan consultads experts.  1) DG 910.000  * tabellas da las modificaziuns a la fin dal relasch   1   https://www.gr-lex.gr.ch/data/910.000/rm   917.200    Art.  6 Giudicament 1 La valitaziun dals chaschiels vegn fatga cun agid d'in schema da giudicament fixà   ordavant. En collavuraziun cun l'institut federal da perscrutaziun per economia da  latgiras (FAM) pon vegnir fatgas analisas utilas.  Art.  7 Premia 1 Il post spezialisà po pajar in premi graduà da qualitad da fin 250 francs per alp per  chaschiels che satisfan a las pretensiuns da qualitad. Sche la qualitad è insuffizienta   na vegnan pajadas naginas contribuziuns.  Art.  8 Protesta 1 Ina  protesta  cunter  il  resultat  è  pussaivla  mo  en  cas  d'ina  classificaziun  dals  chaschiels en la categoria "insuffizient". La protesta sto vegnir inoltrada immediat   suenter la communicaziun dal resultat al post spezialisà. Tals chaschiels ston vegnir   laschads enavos per in giudicament posteriur.  Art.  9 Rapport 1 Il post spezialisà fa annualmain in rapport davart la premiaziun.  Art.  10 Entrada en vigur, aboliziun dal dretg vertent 1 Quest reglament entra en vigur per il 1. d'avust 2003. 2 Sin quest termin vegn abolì il reglament davart la taxaziun dals products da latg   dals 3 d'october 19881).  1) CUL 1988, 2097 e CUL 199, 2525  2       917.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 24-06-2003 01-08-2003 relasch emprima versiun - 27-02-2018 01-03-2018 Art. 2 al. 1 midada 2018-004 27-02-2018 01-03-2018 Art. 3 al. 1 midada 2018-004   3     917.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 24-06-2003 01-08-2003 emprima versiun - Art. 2 al. 1 27-02-2018 01-03-2018 midada 2018-004 Art. 3 al. 1 27-02-2018 01-03-2018 midada 2018-004  4     	Art. 1 Intent 	Art. 2 Surveglianza 	Art. 3 Organisaziun 	Art. 4 Dretg da participaziun 	Art. 5 Taxaders 	Art. 6 Giudicament 	Art. 7 Premia 	Art. 8 Protesta 	Art. 9 Rapport 	Art. 10 Entrada en vigur, aboliziun dal dretg vertent  		2018-06-06T12:00:06+0200 	"7001 Chur" 	"Gesetzessammlung Kanton Graubünden"

element: Art. 2 al. 1

element: Art. 3 al. 1


short: ordinaziun chantunala davart il vin

pdf_content: 917.400 - Disposiziuns executivas tar l'ordinaziun davart la viticultura e l'import da vin (ordinaziun chantunala davart il vin)    917.400   Disposiziuns executivas tar l'ordinaziun davart la  viticultura e l'import da vin (ordinaziun chantunala davart  il vin)  dals 27-02-2018 (versiun dals 01-07-2019)  sa  basond  sin  l'art. 36  da  la  lescha  chantunala  d'agricultura1) e  sin  l'art. 23  da  l'ordinaziun chantunala d'agricultura2)  relaschada da la regenza ils 27 da favrer 2018  1. Disposiziuns generalas  Art.  1 Object 1 Questas disposiziuns executivas reglan l'execuziun da l'ordinaziun federala davart  il vin3) en il chantun Grischun.  Art.  2 Regiuns da viticultura 1 Il chantun Grischun vegn repartì en las suandantas regiuns da viticultura: a) Val  dal  Rain  da  Cuira  cun  las  vischnancas  da  Fläsch,  Maiavilla,  Jenins,   Malans, Landquart, Zizers, Trimmis, Cuira, Favugn, Domat e Panaduz; b) Mesolcina  cun  las  vischnancas  da  Lostallo,  Cama,  Castaneda,  Grono,   Roveredo e San Vittore; c) Puschlav cun la vischnanca da Brusio.  Art.  3 Autoritads cumpetentas 1 L'execuziun è chaussa dal Plantahof (post spezialisà per viticultura), uschenavant  ch'ella  na  vegn  betg  assegnada  a  l'uffizi  per  la  segirezza  da  victualias  e  per  la  sanadad d'animals u ad auters posts.  1) DG 910.000 2) DG 910.050 3) CS 916.140  * tabellas da las modificaziuns a la fin dal relasch   1   https://www.gr-lex.gr.ch/data/910.000/rm http://db.clex.ch/link/Bund/916.140/rm https://www.gr-lex.gr.ch/data/910.050/rm   917.400    Art.  4 Federaziun da branscha 1 La federaziun da branscha graubündenWEIN (federaziun da branscha) sustegna las  autoritads cumpetentas ad exequir mesiras, per exempel cun surpigliar incumbensas  da controlla. Ella po ultra da quai ordinar stimaziuns dal retgav e cundiziuns per la  vendemia  u  proponer  sancziuns  cunter  producentas  e  producents  sco  er  cunter  elavuraturas ed elavuraturs. 2 Per la Val dal Rain da Cuira e per il Puschlav fixescha la federaziun da branscha ils  retgavs maximals per unitad da surfatscha e per spezia per vins cun denominaziun  d'origin controllada. Ella procura ch'il conclus vegnia mintgamai publitgà en il fegl   uffizial chantunal il pli tard ils 30 d'avrigl.  2. Plantaziuns da vits  2.1. NOVAS PLANTAZIUNS  Art.  5 Obligaziun da dumandar ina permissiun 1 Novas plantaziuns basegnan ina permissiun dal post spezialisà per viticultura. La  permissiun vegn concedida sin fundament da l'adattaziun dal lieu per la viticultura e  po vegnir munida cundiziuns e pretensiuns. 2 La petenta u il petent surpiglia ils custs per eventualas expertisas ch'èn necessarias  per examinar las premissas per la permissiun. 3 Dumondas per la permissiun da novas plantaziuns ston vegnir inoltradas al post   spezialisà per viticultura almain 1 onn avant la plantaziun sin il formular uffizial  agiuntond in plan dal register funsil.  Art.  6 Cumissiuns da cataster 1 Las  cumissiuns  da  cataster  examineschan  la  qualificaziun  dals  lieus  per  la  viticultura e suttamettan ina proposta motivada al post spezialisà per viticultura. 2 Las cumissiuns sa cumponan da maximalmain tschintg viticulturas e viticulturs da  la regiun. Ellas èn ablas da decider, sche la maioritad da las commembras e dals  commembers è preschenta. Il post spezialisà per viticultura ed ina represchentanta u  in represchentant da l'uffizi per la natira e l'ambient fan part da las cumissiuns cun  funcziun consultativa. * 3 Suenter avair tadlà las organisaziuns professiunalas nominescha il departament las  cumissiuns da cataster per las regiuns da viticultura.  Art.  7 Qualificaziun dal lieu 1 En la Val dal Rain da Cuira ston vegnir resguardads cunzunt ils suandants criteris e  las suandantas limitas: a) autezza sur mar: maximalmain 600 m;  2       917.400   b) * autezza sur il fund da la val: per regla almain 10 m; c) pendenza da la surfatscha avant l'eventuala plantaziun: almain 6 pertschient; d) direcziun da la spunda: tranter 90 e 270 grads; e) radiaziun dal sulegl media l'avust ed il settember: almain 174 watts/m²; f) clima local: nagina sumbriva tras saivs vivas u chaglioms, pitschna ristga da   schelira,  nagina  limitaziun  gronda  da  la  radiaziun  dal  sulegl  tras  l'orizont  e.u.v.;  g) cundiziun dal terren e bilantscha d'aua: nagina aua sin la spunda e nagina aua   stagnada.  2 La valur minimala per la radiaziun dal sulegl po vegnir sutpassada, sche: a) il clima local è zunt favuraivel; e b) la surfatscha che sto vegnir giuditgada cunfinescha cun ina surfatscha ch'è   situada en il cataster da viticultura.  2.2. CATASTER DA VITICULTURA  Art.  8 Cuntegn 1 En il cataster da viticultura vegnan registradas – ultra da las datas che ston vegnir  registradas  tenor  l'ordinaziun  federala  davart  il  vin  –  supplementarmain  las  suandantas indicaziuns: a) situaziun da la vigna; b) onn da la plantaziun.  Art.  9 Obligaziun da controlla e d'annunzia 1 Mintga persuna che cultivescha vits  è  obligada d'annunziar  annualmain al  post   spezialisà per viticultura, observond sias directivas, midadas areguard las surfatschas  da vignas (midada da la cultivatura u dal cultivatur, runcadas, renovaziuns e novas  plantaziuns). * 2 … * 3 Sche l'annunzia na vegn betg fatga a temp, vegn incassada ina taxa da chanzlia da  100 francs.  Art.  10 Surfatscha imputabla 1 Per  regla  vala  la  surfatscha  dal  bain  immobigliar  sco  surfatscha  da  vignas  imputabla.  Sche  la  surfatscha ch'è  necessaria  per  la  cultivaziun  (areal  per  far  la  vieuta,  plazza  cuminaivla)  importa  dapli  che  10  pertschient  da  la  vigna  effectivamain emplantada, na vegn la part che surpassa ils 10 pertschient betg messa  a quint.   3     917.400    2 Sche mo ina part d'ina parcella è emplantada cun vits, vegnan las surfatschas che  servan exclusivamain u per gronda part a la cultivaziun da la vigna, messas a quint a  la surfatscha da vignas. La summa da questas surfatschas na dastga betg surpassar  10 pertschient da la surfatscha emplantada. 3 A la cultivaziun da las  vignas na servan betg exclusivamain u per  gronda part  edifizis, vias ed access cun ina cuvrida dira, ierts, saivs vivas, muschnas e mirs sitgs,  terren frestg e scarpas.  2.3. PLANTAZIUNS PER L'AGEN CONSUM  Art.  11 Novas plantaziuns 1 Novas  plantaziuns  che  na  servan  betg  a  la  producziun  da  vin,  sco  er  novas   plantaziuns unicas  sin  ina surfatscha da 100 m² fin  maximalmain 400 m²,  da las  qualas ils products servan exclusivamain a l'agen consum privat da la persuna che  cultivescha las vits, ston vegnir annunziadas al post spezialisà per viticultura sin il   formular uffizial almain 1 onn avant la plantaziun. 2 Igl  è  scumandà  da  construir  ina  vigna  da  passa  400 m²  e  da  sutdivider  posteriuramain quella en parcellas da maximalmain 400 m². 3 Medemamain  èsi  scumandà  da  sutdivider  ina  surfatscha  colliada  senza  vits  da  passa  400 m²  en  parcellas  da  maximalmain  400 m²  e  d'emplantar  quellas  posteriuramain. 4 La distanza tranter duas plantaziuns ordaifer il cataster da viticultura sto importar   almain 10 m. La medema distanza minimala sto vegnir observada envers surfatschas  ch'èn situadas en il cataster da viticultura.  Art.  12 Cataster da viticultura 1 Surfatschas cun plantaziuns per l'agen consum na vegnan betg registradas en il   cataster da viticultura.  Art.  13 Obligaziun d'annunzia 1 Runcadas, renovaziuns e novas plantaziuns ston vegnir annunziadas annualmain al  post spezialisà per viticultura, observond sias directivas. * 2 Sche l'annunzia na vegn betg fatga a temp, vegn incassada ina taxa da chanzlia da  100 francs.  2.4. DISMESSA DA VITS  Art.  14 Dismessa 1 Il  post  spezialisà  per  viticultura  ordinescha  la  dismessa  da  vits  plantadas  illegalmain.  4       917.400   2 Per motivs da la protecziun da las plantas po il Plantahof (post spezialisà per la  protecziun da las plantas) disponer la runcada da vits betg pli utilisadas e cultivadas. 3 Ils  custs  d'ina  runcada  vegnan  surpigliads  da  la  cultivatura  u  dal  cultivatur   respectivamain da la proprietaria u dal proprietari dal terren.  3. Certificat da producziun e controllas  Art.  15 Certificat da producziun e contingent d'ivas 1 Mintga persuna che cultivescha vits survegn annualmain in certificat da producziun  cun ils retgavs maximals per spezia d'iva, per vischnanca e per categoria (contingent  d'ivas). 2 Il commerzi cun contingents d'ivas è scumandà. 3 Durant l'emprim onn d'existenza na vegnan novas plantaziuns betg resguardadas en  il certificat da producziun. A novas plantaziuns en il segund onn d'existenza vegn  mess a quint en general in contingent da 200 grams per m².  Art.  16 Attest da controlla da la vendemia 1 Il cuntegn da zutger ed il pais da las ivas ston vegnir eruids directamain suenter la  racolta  da  las  ivas.  Quai  vala  er  per  proceduras  spezialas  da  torclar,  sco  la  producziun da vin d'ivas passas. 2 Il pais ed il cuntegn da zutger da las ivas vegnan eruids al medem lieu. 3 Ils  torchels  ston  tegnair  en  salv  durant  5  onns  ils  attests  u  las  datas  da  las   vendemias correspundentas. *  Art.  17 Cumprova dal pais da las ivas 1 Il pais da las ivas sto vegnir cumprovà cun in attest da stadaira stampà. Quel sto   vegnir tegnì en salv durant 5 onns. * 2 Cun ina permissiun dal post spezialisà per viticultura poi vegnir desistì da l'attest  da stadaira, sch'il manaschi posseda anc ina stadaira, cun la quala ins na po betg   stampar attests da stadaira. 3 En quests cas ston vegnir enumerads ils pais da las ivas e confermads cun ina   suttascripziun. La glista sto vegnir tegnida en salv durant 5 onns. * 4 … *  Art.  18 Quantitad da toleranza 1 Il  retgav  supplementar  tolerà  per  vins  cun  denominaziun  d'origin  controllada  importa 5 pertschient (marscha da toleranza). 2 La quantitad che croda en la marscha da toleranza vegn declassada.   5     917.400    4. Denominaziun d'origin controllada  Art.  19 Obligaziun d'annunzia 1 Manaschis  che  produceschan  vin  e  che  vulan  duvrar  la  denominaziun  d'origin  controllada,  ston  s'annunziar  tar  il  post  spezialisà  per  viticultura.  L'annunzia  sto  vegnir fatga fin il pli tard ils 31 da mars da quel onn ch'il vin duai vegnir producì per  l'emprima giada cun ina denominaziun d'origin. 2 Manaschis che produceschan vin e che na vulan betg pli duvrar la denominaziun  d'origin  controllada,  ston  medemamain  annunziar  quai  tar  il  post  spezialisà  per   viticultura fin il pli tard ils 31 da mars. 3 Sche l'obligaziun d'annunzia tenor l'alinea 1 na vegn betg observada, na dastga la  denominaziun d'origin controllada betg vegnir duvrada.  Art.  20 Denominaziun d'origin controllada 1 Vins dal chantun Grischun (inclusiv vins stgimants, vins frizzants e vins liquorus)  dastgan  avair  exclusivamain  ina  da  las  suandantas  denominaziuns  d'origin  controlladas: a) AOC Graubünden u Graubünden AOC; b) Appellation d'Origine Contrôlée Graubünden; c) DOC Grigioni u Grigioni DOC; d) Denominazione di origine controllata Grigioni; e) KUB Graubünden u Graubünden KUB; f) Kontrollierte Ursprungsbezeichnung Graubünden. 2 La  designaziun  da  la  classa  KUB (Kontrollierte  Ursprungsbezeichnung),  DOC  (Denominazione di origine controllata) u AOC (Appellation d'Origine Contrôlée) sto  star  sin  l'etichetta  en  proxima  vischinanza  da  la  denominaziun  da  la  derivanza  geografica Graubünden u Grigioni (p.ex. KUB Graubünden).  Art.  21 Denominaziuns supplementaras 1 Nums da vischnancas dastgan vegnir duvrads sco denominaziun supplementara,  sche – cun resalva da la maschaida – almain 60 pertschient dal vin derivan or da la  vischnanca respectiva. 2 La situaziun da la vigna dastga vegnir duvrada sco denominaziun supplementara,  sche – cun resalva da la maschaida – 100 pertschient dal vin derivan da las ivas or da  la vigna designada. 3 Denominaziuns supplementaras ston vegnir posiziunadas sin l'etichetta en in lieu  cleramain separà da la denominaziun d'origin controllada.  6       917.400   Art.  22 Cuntegn minimal ed entritgiment da zutger 1 Il cuntegn natiral minimal da zutger importa per: a) pinot  noir  19,4  °brix  (80  °Oe);  excepziun:  17,2  °brix  (70  °Oe)  per  la   producziun da vins stgimants; b) las ulteriuras spezias da vits 17,2 °brix (70 °Oe). 2 Vins  dastgan  vegnir  enritgids  per  in  volumen  d'alcohol  da  maximalmain  2,5 pertschient ad in volumen d'alcohol total da maximalmain 15 pertschient. * 3 Vins dastgan vegnir dultschifitgads sut las cundiziuns dal dretg federal. *  Art.  23 Noziuns specificas per il vin 1 Per designar  ils vins  dastgan las suandantas  noziuns vegnir utilisadas mo,  sch'i  vegnan resguardadas las prescripziuns dal dretg federal sco er las prescripziuns qua  sutvart: a) selecziun; b) vendemia tardiva; c) selecziun speziala; d) chastè; e) Reserve/Réserve/Riserva/Reserva; f) Vin doux naturel; g) Œil-de-Perdrix; h) * Village; i) * Clos. 2 Sco selecziun dastga vegnir designà in vin cun denominaziun d'origin controllada  che sa cumpona d'ivas d'ina qualitad extraordinaria u ch'è vegnì suttamess ad ina  procedura  da  torclar  speziala.  Ils  criteris  da  qualitad  e  lur  adempliment  respectivamain la procedura da torclar ston vegnir documentads. 3 La noziun "vendemia tardiva" dastga vegnir duvrada, sche las ivas vegnan racoltas  il  pli  baud 7 dis  suenter  il  termin da racolta  che vala  per  quella  spezia  e  sch'il  cuntegn natiral da zutger è almain 0,77 ºbrix (3 ºOe) sur la media annuala da la   regiun da viticultura. 4 La noziun "selecziun speziala" dastga vegnir duvrada, sch'il vin è vegnì producì  dad ivas attatgadas da marschira nobla e cun in cuntegn da zutger d'almain 26 °brix   (110,2 °Oe). Mintga enritgiment respectivamain concentraziun è scumandà. 5 La noziun "chastè" dastga vegnir duvrada, sche la possessura u il possessur d'in  manaschi da viticultura en il chantun Grischun posseda ina immobiglia cun in edifizi  represchentativ che po vegnir designà sco istoricamain sco chastè, sco er sch'ella u el  cultivescha atgnas vignas u vignas prendidas a fittanza en in territori da producziun. 6 La noziun "Reserve, Réserve, Riserva" u "Reserva" dastga vegnir duvrada per vins  cun denominaziun d'origin controllada, sch'ils vins cotschens arrivan sin il martgà  suenter in process da madiraziun d'almain 18 mais a partir dal 1. d'october da l'onn  da racolta respectivamain ils vins alvs suenter in process da madiraziun da 12 mais a   partir dal 1. d'october da l'onn da racolta.   7     917.400    7 La noziun "Vin doux naturel" dastga vegnir utilisada, sch'il retgav maximal vegn  observà e sch'il cuntegn da zutger da las ivas è uschia, ch'i resulta in cuntegn natiral   d'alcohol d'ina procentuala d'almain 12 pertschient. 8 La noziun "Village" dastga vegnir duvrada, sche – cun resalva da la maschaida –  almain 70 pertschient da las ivas derivan or da la vischnanca respectiva. 9 La noziun "Clos" designescha ina vigna ch'è circumdada cun in mir. *  Art.  24 Vin rosé 1 Il vin rosé sto vegnir producì d'almain 90 pertschient ivas da vin cotschen e dastga  cuntegnair maximalmain 10 pertschient vin d'ivas da vin alv. 2 Œil-de-Perdrix è in vin rosé cun denominaziun d'origin controllada, producì dad  ivas da la spezia dal pinot noir. El dastga vegnir maschadà exclusivamain cun fin  10 pertschient pinot gris u pinot alv.  Art.  25 Registers 1 Il post spezialisà per viticultura maina ils suandants registers: a) register  da las  spezias  da vits  permessas:  sin  questa  glista  figureschan las    spezias da vits per la producziun professiunala da vin en il chantun. La glista  da las spezias da vits vegn actualisada sin basa dal cataster da viticultura;  b) register da las metodas da cultivaziun: las surfatschas da vignas ston vegnir  cultivadas tenor la buna pratica professiunala;  c) register  da  las  metodas  da  vinificaziun  permessas:  per  la  vinificaziun  èn  permessas las metodas da la buna pratica enologica;  d) register  da  las  denominaziuns  svizras  tradiziunalas  da  vin,  uschenavant  ch'ellas ston vegnir regladas dal chantun;  e) register da las denominaziuns supplementaras. 2 La spezia da vit, la metoda u la denominaziun dastga vegnir duvrada pir cur ch'ella  è vegnida inscritta en il register. Per l'inscripziun sto vegnir inoltrada ina dumonda al  post spezialisà per viticultura.  Art.  26 Analisa e controlla sensorica 1. object  1 Vins  che  dovran  ina  denominaziun  d'origin  controllada,  vegnan  suttamess  ad  analisas ed ad ina controlla sensorica en furma da sondagis. L'analisa e la controlla   vegnan fatgas cun il vin ch'è pront per la vendita e valan per la sort respectiva. 2 L'analisa  cumpiglia  almain  il  cuntegn  d'alcohol  sco  er  l'entir  ed  il  liber  acid   sulfuric. Per vins cun denominaziun d'origin controllada che vegnan producids tenor  ina procedura speziala, valan las suandantas valurs maximalas d'acid svapurant: a) vins dultschs 1,8 g/l (30 meq) b) vins d'iva schelada 2,1 g/l (35 meq)  8       917.400   3 La  controlla  sensorica  vegn  fatga  tenor  las  prescripziuns  da  l'Organisation  Internationale  de  la  Vigne  et  du  Vin  (OIV)1) Ella  è  reussida,  sch'i  vegnan  cuntanschids almain 60 da 100 puncts.  Art.  27 2. emprovas e custs 1 Las producentas ed ils producents èn obligads da metter a disposiziun gratuitamain  lur vins (musters). 2 Il  post  spezialisà  per  viticultura  fa  las  emprovas  en  furma  da  sondagis  e  determinescha, quants musters che ston vegnir consegnads. 3 La  producenta  u  il  producent  surpiglia  ils  custs  da  l'analisa  e  da  la  controlla  sensorica.  5. Mesolcina  Art.  28 Dretg applitgabel 1 Per la regiun da viticultura Mesolcina valan las disposiziuns da quest chapitel. 2 Las disposiziuns dals chapitels 1 fin 4 vegnan applitgadas subsidiarmain.  Art.  29 Surdada d'incumbensas 1 Per la Mesolcina pon vegnir surdadas las suandantas incumbensas al post spezialisà  dal chantun Tessin: a) actualisar il cataster da viticultura; b) emetter ils certificats da producziun; c) organisar la controlla da la vendemia; d) controllar la decleraziun da la racolta; e) declassar effectivs d'ivas; f) annunziar la statistica da la racolta e da las surfatschas da vignas a l'uffizi    federal d'agricultura. 2 Ultra da quai pon vegnir surdadas a l'Interprofessione della vite e del vino ticinese  (IVVT) quellas incumbensas che vegnan surdadas dal dretg tessinais a la IVVT en il  sectur da la denominaziun d'origin controllada DOC Ticino.  Art.  30 Cataster da viticultura e surfatschas da vignas 1 L'actualisaziun dal cataster da viticultura sa drizza tenor il dretg tessinais. 2 L'artitgel 7 na vegn betg applitgà. 3 Runcadas u renovaziuns da surfatschas da vignas en il  senn da l'artitgel  9 e da  l'artitgel 13 ston vegnir annunziadas al post spezialisà dal chantun Tessin.  1) norma da la OIV per concurrenzas internaziunalas per vin e spirituosas d'origin viticultural  2009.   9     917.400    4 Il  post spezialisà dal chantun Tessin po far retschertgas davart  la surfatscha da  vignas.  Art.  31 Surfatscha imputabla 1 Per parcellas cun grondas distanzas tranter las vits vala – per vits a pergola – la  surfatscha sco emplantada en moda coerenta er cun in spazi da maximalmain 4 m²  per vit.  Art.  32 Certificat da producziun, controlla da la vendemia e decleraziun da  la racolta  1 Per emetter ils certificats da producziun, per far la controlla da la vendemia e la   decleraziun  da  la  racolta  sco  er  per  incassar  las  taxas  respectivas  valan  las  disposiziuns dal chantun Tessin.  Art.  33 Denominaziun d'origin controllada 1. dretg applitgabel  1 Concernent il  cuntegn minimal  da zutger,  ils  retgavs maximals  tenor  unitad da  surfatscha,  las  spezias  da  vits,  las  metodas  da  cultivaziun  e  las  metodas  da  vinificaziun èn applitgablas las disposiziuns dal chantun Tessin.  Art.  34 2. utilisaziun da la denominaziun d'origin controllada "DOC Ticino" 1 Vins da la Mesolcina dastgan duvrar la denominaziun d'origin controllada "DOC  Ticino" tenor il dretg tessinais, sche: a) las ivas èn vegnidas producidas en la Mesolcina u en il chantun Tessin; e b) las ivas tenor la litera a èn vegnidas torcladas en il chantun Tessin u en la   Mesolcina. 2 Igl  è  scumandà  da  duvrar  toponims  supplementars  da  la  Mesolcina  sper  la  denominaziun d'origin controllada. 3 La producziun ed il metter en circulaziun vins cun la denominaziun "DOC Ticino"   sco er la realisaziun da las controllas respectivas sa drizzan tenor las disposiziuns dal  dretg tessinais davart la producziun da vins cun denominaziun d'origin controllada. 4 Las taxas en connex cun l'utilisaziun da la designaziun "DOC Ticino" ston vegnir  pajadas tenor il dretg tessinais1) a la IVVT.  Art.  35 3. denominaziuns d'origin controlladas regiunalas 1 Vins da la Mesolcina dastgan avair las suandantas denominaziuns: a) AOC Graubünden Misox u Graubünden Misox AOC; b) AOC Misox Graubünden u Misox Graubünden AOC; c) DOC Grigioni Mesolcina u Grigioni Mesolcina DOC; d) DOC Mesolcina Grigioni u Mesolcina Grigioni DOC.  1) guarda art. 48 dal Regolamento sulla viticoltura dal chantun Tessin (RS 8.2.1.1.1)  10       917.400   2 La designaziun da la classa DOC (Denominazione di origine controllata) u AOC  (Appellation d'Origine Contrôlée) sto star sin l'etichetta en proxima vischinanza da  la denominaziun d'origin geografica Graubünden e Misox u Grigioni e Mesolcina  (p.ex. DOC Mesolcina Grigioni). 3 L'utilisaziun d'ina designaziun tenor l'artitgel 21 è exclusa. 4 La denominaziun d'origin controllada regiunala  da la  Mesolcina na dastga betg  vegnir cumbinada cun ina denominaziun d'origin controllada dal chantun Tessin. 5 Producentas e producents che vulan duvrar ina denominaziun d'origin controllada  tenor il dretg dal chantun Grischun, ston s'annunziar – avant che cumenzar cun la  producziun – fin il pli tard ils 31 da mars tar l'uffizi per la segirezza da victualias e  per la sanadad d'animals.  Art.  36 4. denominaziun d'origin en il territori da cunfin 1 Per ivas che derivan da vignas che vegnan separadas tras ils cunfins tranter las   vischnancas  da  San  Vittore  GR  e  Lumino  TI  dastga  vegnir  duvrada  ina  denominaziun d'origin controllada tenor l'artitgel 35.  Art.  37 Nostrano 1 Per la producziun da vins locals cun l'atgna denominaziun tradiziunala "Nostrano"  èn applitgablas las disposiziuns dal chantun Tessin.  Art.  38 Controlla dal commerzi cun vin 1 La controlla dal commerzi cun vin da las producentas e dals producents sco er dals  torchels sa drizza tenor il dretg tessinais.  Art.  39 Giurisdicziun e communicaziuns 1 Cunter disposiziuns da las autoritads cumpetentas dal chantun Tessin poi vegnir   fatg protesta entaifer 30 dis tar il post spezialisà per viticultura. 2 Decisiuns  da  las  autoritads  grischunas  concernent  la  Mesolcina  vegnan  communitgadas  er  al  post  spezialisà  dal  chantun  Tessin  e,  sch'ellas  concernan  denominaziuns d'origin controlladas dal chantun Tessin, er a la IVVT.  6. Disposiziuns finalas  Art.  40 Disposiziuns transitoricas 1 Per  vins  ch'èn vegnids producids avant  l'entrada en vigur  da questa  ordinaziun  restan applitgablas las disposiziuns ch'eran en vigur il mument da lur producziun.   11     917.400    2 Producentas  e  producents  sco  er  torchels  che  na  ston  betg  vegnir  controllads  stringentamain dal post federal da controlla,  pon sa suttametter fin il  pli  tard ils   31 da  december  2018 ad  ina  controlla  chantunala  equivalenta  tras  l'uffizi  per  la  segirezza da victualias e per la sanadad d'animals. 3 L'artitgel 22 alinea 2  ed  alinea 3  vala  per  l'emprima giada  per  vins  da  l'annada  2018. *  12       917.400   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-02-2018 01-03-2018 relasch emprima versiun 2018-004 18-06-2019 01-07-2019 Art. 6 al. 2 midada 2019-005 18-06-2019 01-07-2019 Art. 7 al. 1, b) midada 2019-005 18-06-2019 01-07-2019 Art. 9 al. 1 midada 2019-005 18-06-2019 01-07-2019 Art. 9 al. 2 aboliziun 2019-005 18-06-2019 01-07-2019 Art. 13 al. 1 midada 2019-005 18-06-2019 01-07-2019 Art. 16 al. 3 midada 2019-005 18-06-2019 01-07-2019 Art. 17 al. 1 midada 2019-005 18-06-2019 01-07-2019 Art. 17 al. 3 midada 2019-005 18-06-2019 01-07-2019 Art. 17 al. 4 aboliziun 2019-005 18-06-2019 01-07-2019 Art. 22 al. 2 midada 2019-005 18-06-2019 01-07-2019 Art. 22 al. 3 integraziun 2019-005 18-06-2019 01-07-2019 Art. 23 al. 1, h) midada 2019-005 18-06-2019 01-07-2019 Art. 23 al. 1, i) integraziun 2019-005 18-06-2019 01-07-2019 Art. 23 al. 9 integraziun 2019-005 18-06-2019 01-07-2019 Art. 40 al. 3 integraziun 2019-005   13     917.400    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-02-2018 01-03-2018 emprima versiun 2018-004 Art. 6 al. 2 18-06-2019 01-07-2019 midada 2019-005 Art. 7 al. 1, b) 18-06-2019 01-07-2019 midada 2019-005 Art. 9 al. 1 18-06-2019 01-07-2019 midada 2019-005 Art. 9 al. 2 18-06-2019 01-07-2019 aboliziun 2019-005 Art. 13 al. 1 18-06-2019 01-07-2019 midada 2019-005 Art. 16 al. 3 18-06-2019 01-07-2019 midada 2019-005 Art. 17 al. 1 18-06-2019 01-07-2019 midada 2019-005 Art. 17 al. 3 18-06-2019 01-07-2019 midada 2019-005 Art. 17 al. 4 18-06-2019 01-07-2019 aboliziun 2019-005 Art. 22 al. 2 18-06-2019 01-07-2019 midada 2019-005 Art. 22 al. 3 18-06-2019 01-07-2019 integraziun 2019-005 Art. 23 al. 1, h) 18-06-2019 01-07-2019 midada 2019-005 Art. 23 al. 1, i) 18-06-2019 01-07-2019 integraziun 2019-005 Art. 23 al. 9 18-06-2019 01-07-2019 integraziun 2019-005 Art. 40 al. 3 18-06-2019 01-07-2019 integraziun 2019-005  14     	1. Disposiziuns generalas 	Art. 1 Object 	Art. 2 Regiuns da viticultura 	Art. 3 Autoritads cumpetentas 	Art. 4 Federaziun da branscha  	2. Plantaziuns da vits 	2.1. Novas plantaziuns 	Art. 5 Obligaziun da dumandar ina permissiun 	Art. 6 Cumissiuns da cataster 	Art. 7 Qualificaziun dal lieu  	2.2. Cataster da viticultura 	Art. 8 Cuntegn 	Art. 9 Obligaziun da controlla e d'annunzia 	Art. 10 Surfatscha imputabla  	2.3. Plantaziuns per l'agen consum 	Art. 11 Novas plantaziuns 	Art. 12 Cataster da viticultura 	Art. 13 Obligaziun d'annunzia  	2.4. Dismessa da vits 	Art. 14 Dismessa   	3. Certificat da producziun e controllas 	Art. 15 Certificat da producziun e contingent d'ivas 	Art. 16 Attest da controlla da la vendemia 	Art. 17 Cumprova dal pais da las ivas 	Art. 18 Quantitad da toleranza  	4. Denominaziun d'origin controllada 	Art. 19 Obligaziun d'annunzia 	Art. 20 Denominaziun d'origin controllada 	Art. 21 Denominaziuns supplementaras 	Art. 22 Cuntegn minimal ed entritgiment da zutger 	Art. 23 Noziuns specificas per il vin 	Art. 24 Vin rosé 	Art. 25 Registers 	Art. 26 Analisa e controlla sensorica 1. object 	Art. 27 2. emprovas e custs  	5. Mesolcina 	Art. 28 Dretg applitgabel 	Art. 29 Surdada d'incumbensas 	Art. 30 Cataster da viticultura e surfatschas da vignas 	Art. 31 Surfatscha imputabla 	Art. 32 Certificat da producziun, controlla da la vendemia e decleraziun da la racolta 	Art. 33 Denominaziun d'origin controllada 1. dretg applitgabel 	Art. 34 2. utilisaziun da la denominaziun d'origin controllada "DOC Ticino" 	Art. 35 3. denominaziuns d'origin controlladas regiunalas 	Art. 36 4. denominaziun d'origin en il territori da cunfin 	Art. 37 Nostrano 	Art. 38 Controlla dal commerzi cun vin 	Art. 39 Giurisdicziun e communicaziuns  	6. Disposiziuns finalas 	Art. 40 Disposiziuns transitoricas   		2022-01-07T18:20:18+0100 	"7001 Chur" 	"Gesetzessammlung Kanton Graubünden"

element: Art. 6 al. 2

element: Art. 7 al. 1, b)

element: Art. 9 al. 2

element: Art. 13 al. 1

element: Art. 16 al. 3

element: Art. 17 al. 1

element: Art. 17 al. 3

element: Art. 17 al. 4

element: Art. 22 al. 2

element: Art. 22 al. 3

element: Art. 23 al. 9

element: Art. 40 al. 3


pdf_content: Reglament per la cumissiun per furmaziun e cussegliaziun dal Plantahof    919.100   Reglament per la cumissiun per furmaziun e cussegliaziun  dal Plantahof *  dals 19-12-2000 (versiun dals 01-03-2018)  sa basond sin l'art. 34 da l'ordinaziun davart l'agricultura1)  relaschà da la regenza ils 19 da december 2000  Art.  1 Cumposiziun 1 La  cumissiun  consista  da  7  commembras  u  commembers.  La  maioritad  da  las  commembras e dals commembers sto esser puras pratitgantas u purs pratitgants, da  quellas u da quels almain duas u dus cun l'examen da maister. 2 La scheffa u il schef dal departament cumpetent sco er la directura u il directur dal   Plantahof vegnan envidads a las sesidas. * 3 La directura u il directur prenda part a las sesidas cun vusch consultativa. 4 Per  tractar  dumondas  spezialas  pon  vegnir  envidads  expertas  ed  experts  a  las   sesidas. 5 Dal  rest  valan  las  disposiziuns  da  l'ordinaziun  davart  las  collavuraturas  ed  ils   collavuraturs en uffizi accessoric dal chantun Grischun2).  Art.  2 Incumbensas 1 La cumissiun: * a) * s'occupa da dumondas strategicas da la furmaziun e cussegliaziun agricula al   Plantahof; b) * serva sco gremi da la furmaziun d'opiniun per il svilup dal Plantahof; c) surveglia il manaschi da scola ed ils fatgs da cussegliaziun; d) * giuditgescha – per incumbensa da la scheffa  u dal schef dal departament –   dumondas spezialas da la furmaziun e cussegliaziun agricula al Plantahof; e) piglia posiziun tar relaschs da lescha en il sectur da l'agricultura; f) regla – en il rom da las prescripziuns federalas – l'emprendissadi agricul, la   renconuschientscha da manaschis d'emprendissadi e la realisaziun d'examens  d'emprendissadi.  1) DG 910.050 2) DG 170.420  * tabellas da las modificaziuns a la fin dal relasch   1   https://www.gr-lex.gr.ch/data/910.050/rm https://www.gr-lex.gr.ch/data/170.420/rm   919.100    Art.  3 Sesidas 1 La  cumissiun  fa  uschè  bleras  sesidas  sco  quai  che  las  fatschentas  pretendan,   dentant almain ina giada per onn. 2 Fatschentas singulas pon er vegnir tractadas sin via circulara. 3 Davart las sesidas sto vegnir fatg in protocol.  Art.  4 Decisiun 1 La cumissiun è abla da decider, sche almain 4 commembras u commembers  èn  preschents ed han il dretg da votar. 2 Conclus vegnan prendids en votaziuns avertas cun maioritad simpla.  En cas da  paritad da las vuschs ha la presidenta u il president il dretg da la decisiun da tagl. 3 Las commembras u ils commembers èn obligads da prender part a las sesidas ed a  las votaziuns, sch'ellas u sch'els na ston betg prender recusaziun u sch'ellas u sch'els   èn impedids pervia da malsogna, pervia d'absenza u per auters motivs impurtants.  Art.  5 Recusaziun 1 Ina commembra u in commember sto prender recusaziun, sch'ella u sch'el  ha in  interess persunal direct vi d'ina fatschenta. 2 Davart  dumondas  da  recusaziun  decida  la  cumissiun  cun  exclusiun  da  la  commembra u dal commember pertutgà.  Art.  6 Aboliziun dal dretg vertent 1 Per il termin da l'entrada en vigur da quest reglament vegnan abolids: a) reglament per la cumissiun per la furmaziun e cussegliaziun agricula dals 5 da   december 19951); b) reglament per la cumissiun da surveglianza da la scola d'agricultura Plantahof   dals 21 da november 19952).  Art.  7 Entrada en vigur 1 Quest reglament entra en vigur il 1. da schaner 2001.  1) CUL 1995, 3518 2) CUL 1997, 3857  2       919.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-12-2000 01-01-2001 relasch emprima versiun - 27-02-2018 01-03-2018 titel dal relasch midada 2018-004 27-02-2018 01-03-2018 Art. 1 al. 2 midada 2018-004 27-02-2018 01-03-2018 Art. 2 al. 1 midada 2018-004 27-02-2018 01-03-2018 Art. 2 al. 1, a) midada 2018-004 27-02-2018 01-03-2018 Art. 2 al. 1, b) midada 2018-004 27-02-2018 01-03-2018 Art. 2 al. 1, d) midada 2018-004   3     919.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-12-2000 01-01-2001 emprima versiun - titel dal relasch 27-02-2018 01-03-2018 midada 2018-004 Art. 1 al. 2 27-02-2018 01-03-2018 midada 2018-004 Art. 2 al. 1 27-02-2018 01-03-2018 midada 2018-004 Art. 2 al. 1, a) 27-02-2018 01-03-2018 midada 2018-004 Art. 2 al. 1, b) 27-02-2018 01-03-2018 midada 2018-004 Art. 2 al. 1, d) 27-02-2018 01-03-2018 midada 2018-004  4     	Art. 1 Cumposiziun 	Art. 2 Incumbensas 	Art. 3 Sesidas 	Art. 4 Decisiun 	Art. 5 Recusaziun 	Art. 6 Aboliziun dal dretg vertent 	Art. 7 Entrada en vigur  		2018-06-06T11:40:22+0200 	"7001 Chur" 	"Gesetzessammlung Kanton Graubünden"

element: relasch

element: titel dal relasch

element: Art. 1 al. 2

element: Art. 2 al. 1, a)

element: Art. 2 al. 1, b)

element: Art. 2 al. 1, d)